Савод чиқариш орзуга айланганда: Ўшда инклюзив таълим қандай амалга ошириляпти? · Ынтымак Media\nКуннинг муҳим воқеалари\nКуннинг муҳим воқеалариЛонгридларМультимедиа (Асосий)\nСАВОД ЧИҚАРИШ ОРЗУГА АЙЛАНГАНДА...\nЎшда инклюзив таълим қандай амалга ошириляпти?\n1-сентябрга саноқли кунлар қолди. Ўш шаҳри мактаблари 60минг ўқувчига ўз эшикларини очади. Бироқ, 100га яқин бола учун бу муассаса ёпиқ.\nЮз боланинг мактабга бора олмаётганига уларнинг соғлиқ борасида имконияти чеклангани сабаб бўлмоқда. Ўш шаҳар таълим бошқармаси маълумотида шаҳарда 1000дан ортиқ имконияти чекланган бола бўлса, уларнинг 579 нафари мактаб ёшида. Бу болаларнинг 20 фоизи ёки 100га яқини мактабга бормайди. Бу расмий сонлар. Нодавлат ташкилот вакиллари билим олишга чақирилмай қолган болалар сони бундан ҳам кўп эканини таъкидлашади. Чунки, одатда ота-оналар бошқалардан фарқли бўлган фарзандидан уялиб, хабар беришмайди.\nАмантур (боланинг истагига кўра исми ўзгартирилди) ҳозир 16 ёшда. Туғма шол касаллигини бошидан ўтказиб келмоқда. Мактабда ҳам, уйда ҳам билим олмаган. Ўсмирнинг ақл-ҳуши жойида. Саводсиз бўлишига қарамай, келажакда шифокор бўламан, деган орзулари бор. Бироқ бу орзу сари қадам ташлашига ота-онаси қарши бўлмоқда.\n"Мен албатта шифокор бўлишим керак. Нима бўлганда ҳам мактабда ўқийман. Саводимни чиқаришимга ота-онам қарши бўлавериб, мана 16 ёшга тўлдим. Онам: "ўқиб нима қиласан?!" дер эди. Менга ўхшаган болалар ҳам ўқишяпти-ку, кеч бўлса ҳам билим олсам дейман. Мактабни тамомлаб, университетда ўқийман деган мақсадларим бор", - дейди Амантур.\nЎсмирнинг қисмати Ўшдаги "Улыбка" жамоатчилик жамғармаси ҳодимлари уйма-уй юриб, имконияти чекланганларни билим олишга чақирилишини ўрганишаётганда маълум бўлган. Ташкилот раҳбари Эльмира Умаровага кўра, ҳозир у Амантурнинг ота-онасига тушинтириш ишларини олиб бориб, мактабга жойлаштиришга ҳаракат қилишмоқда.\n"Бахтга қарши, ота-оналарнинг ҳижолат бўлиши ва тушунмаслиги туфайли саводи чиқмай, уйда қамалиб қолган фақат биргина Амантур эмас. Билим олмай қолганлар жуда кўп. Биз 10 йилдан буён мана шу муаммо устида фаолият юритиб, ота-оналарга тушинтириш ишларини олиб боряпмиз. Энди-энди бир оз силжишлар кўзга ташланмоқда. Ота-оналар жамоатчиликдан ҳижолат бўлиш билан фарзандларининг келажагига раҳна солиб қўйишади".\n"Улыбка" жамоатчилик жамғармаси раҳбари\nДавлат соғлиги туфайли имконияти чекланган фуқароларни ахборот ва маълумот, таълим ва касбий кўникмалар учун зарурий шарт-шароит тузилишига кафолат беради.\nТаълим муассасалари, ижтимоий муҳофаза идоралари ва соғлиқни сақлаш идоралари билан биргаликда саломатлиги туфайли имконияти чекланган болаларни мактабгача, мактабдан ташқари тарбияланишини ҳамда билим олишини, умумий ўрта, бошланғич касб, ўрта касб шунингдек, олий касбий билим олишини маҳсус реаблитациялаш дастурига мувофиқ таъминлайдилар.\nСоғлиги туфайли имконияти чекланган фуқароларни ва уларнинг фарзандларини давлат таълим муассасаларида тарбиялаш, ўқитиш бепул ҳамда ёшидан қатъий назар амалга оширилади.\nНодавлат таълим муассасалари саломатлиги туфайли имконияти чекланган болаларни ўқитиш учун тўловларга имтиёзлар белгилашга ҳуқуқли\nҲечдан кўра кеч\n14 ёшдаги Ўмургул энди 1-синфни тамомлади\nЎмургул янги ўқув йилини интизорлик билан кутаётганини айтади\nЎмургул шол касаллигининг оғир турини бошидан ўтказиб келмоқда. Икки қўли ва бир оёғи умуман ишламайди. Ақл-ҳуши эса жойида бўлиб, жуда зийрак. Онасининг "қизим тузалиб кетади" деган узилмаган умиди Ўмургулни билим олишини 7 йилга ортга сурган.\n14 ёшдаги Ўмургул кузда 1-синфни тамомлади. Исм-шарифини ёзиб, расм чизишни ўрганди деб, онаси қувонмоқда. У янги ўқув йилини интизорлик билан кутаяпти.\nЎмургул бир оёғи билан сурат чизиб, компьютерда ишлай олади.\n"Она ўз фарзандини ногирон дея олмас экан. Ана юриб қолар, мана юриб қолар дейиш билан 13 йил ўтиб кетибди. Оҳири уйда бўлса ҳам билим олаверсин деган қарорга келдим. Аслида у ҳозир 7-синфга бориши керак эди. Аммо энди 1-синфни тамомлади. Ўқишга қизиқиши яхши, муаллимасини доим кутади. Кўпчиликка аралаштириб мактабга олиб боргим келади, аммо қизимга баъзи бировларнинг раҳм нигоҳи билан қарагани оғир ботади", -дейди Ўмургулнинг онаси Азиза Сактанова.\nАзиза опа қизининг соғайиб кетишига умид боғлаб, 7 йилни беҳуда ўтказганидан афсусланади.\nРаҳматулло мактабга бориб ўқиса ҳам бўлар эди, аммо ота-онаси фарзандини камситиб қўйишлари мумкин дея ҳавотирланишади.\nРаҳматулло Умрзақов бу йил 8-синфга кўчди. Бошқа болалардай мактаб партасини, синфдошлар соғинчини ҳис этиш унга бегона. Уйига қатнаб дарс берадиган Зарифахон опасини интизорлик билан кутади. Бизга йўл кўрсатиб борган ўқитувчисини кўриб, қувончини яшира олмади.\nМуаллимаси уни маҳсус дастур асосида ўқитади.\nУ ҳозир ёзиш-чизишни ва китоб ўқишни билади. Келажакда эса ўқитувчи бўлишни орзу қилади.\nРаҳматулло Умрзаков шол касаллиги билан оғригани билан ўзи юриб, баъзи бир ишларни бажара олади. У барча каби мактабга бориб ўқиса ҳам бўлади. Лекин ота-онаси ўғлини бошқа ўқувчилар камситиб қўйишларидан ҳавотирланадилар.\nНодавлат ташкилотларнинг изланишларига кўра, уйда билим олаётган болаларнинг 50-60%и мактабга қатнаса бўлади. Бироқ бундай болаларнинг ота-оналари уларни уйдан чиқаришни эп кўришмайди.\n"Уйдаги таълим сифати ва натижаси борасида биз кўп баҳслашиб келмоқдамиз. Уларни қандай ўқитишяпти, бола нимани ўрганмоқда деб назорат қилган одам йўқ. Имтиҳон қилинмайди. Биз оддий тест қилиб кўрдик. Болаларнинг билими жуда ночор. Фарзандига сифатли таълим берилишига биринчи навбатда ота-оналар эътибор қаратиши керак. Ҳозир уйда билим олаётган болаларни жамоатчиликка аралаштириб, мактабларга олиб борса ҳам бўлади. Имконияти чекланган болаларнинг ота-оналари уларни кўчага олиб чиқишдан уялишади. Шундай ёмон тушунчадан ҳалос бўлиш учун биз 10 йилдан буён ота-оналарга тушинтириш ишларини олиб боряпмиз. Аммо умуман билим олмаётган ногирон болалар ҳам бор. Уларни кўриб, ҳеч бўлмаса уйда билим олишга бўлса ҳам рози бўлаётган ота-оналарга миннатдор бўласан. Баъзи бир ота-оналар умуман кўнишмайди: "Болам қандай ўқий олади, ўқиб нима қилади? Бизни аралаштирманглар, тинч қўйинглар! Ўзимиз биламиз!" –деганлар ҳам йўқ эмас", -дейди Эльмира Умарова.\n39-модда. Уйда тарбиялаш ва ўқитиш\nУмумий турдаги таълим муассасаларида ёки маҳсус таълим муассасаларида саломатлиги сабаб имконияти чекланган болаларни ўқитиш ва тарбиялаш имкони бўлмаган ҳолатларда ва ота-оналарининг истакларини эътиборга олиш орқали тарбиялаш ва ўқитиш ўз уйида олиб борилади.\nБунда ота-онасидан бири ёки оталиққа олган кишига моддий жиҳатдан таъминлаш ва имтиёзлар Қирғизистон Республикаси хукумати томонидан аниқловчи тартибда ва шароитга қараб берилади.\nТаълим беришни бошқариш идоралари билан билим бериш ташкилотлари саломатлиги туфайли имконияти чекланган болаларни умумтаълим дастури ёки ҳусусий дастур бўйича ўз уйида ўқитишни таъминлайдилар\nТегишли таълим ташкилотлари саломатлиги туфайли имконияти чекланган болаларни яшаш жойида яъни уйида ўқитиш орқали ота-оналарига ёрдам беради.\n"Қуёш" қизи Розалия\nДаун синдроми мактабда бошқалар билан ўқишга тўсқинлик қилмайди\nРозалия даун синдроми билан ҳасталанган. Бошқа болалар билан бирга оддий ўрта мактабда билим олади. Онаси Рамилия Дусаева шифокорлар маслаҳати билан Розалияни маҳсус мактабга берган. Аммо у ердаги муҳит "қуёш қизи"га ёқмаган. Имконияти чекланганлар ўқийдиган мактабга боришни истамаган.\n"Розалия кичиклигида бизнинг марказга келар эди. Даун синдроми билан ҳасталанган бошқа болаларга қараганда унинг ривожланиши анча яхши. Бунга ота-онасининг ғамҳўрлиги, жамоатчиликка аралаштиргани сабаб бўлди. Кўпчилик бундай болдаларни ўқитмай, жамоатчиликдан олислатиб, касалини кучайтириб юборишади", - дейди Ўш шаҳар имконияти чекланган болаларни реаблитациялаш маркази етакчиси Зарифа Акматова.\nРамилия опа қизини ногирон демай, ҳар қандай қийинчиликларга қарамай юмшоқлик билан муомилада бўлади. 12 ёшдаги Розалия уй ишларига жуда қизиқиб, келажакда ошпаз бўлишни орзу қилади. Онаси Рамилия қизи учун ҳеч қандай "имтиёзларни" яратиб бермайди. Чунки Розалия келажакда мустақил яшай олиши керак.\n"Қизимнинг нималарга қодирлиги, яна нималарга қизиқиши борасида изланаман. Ўзи эса ошпаз бўламан деганди, маҳсус ошпазлар кийимини тикиб бердим. Менинг ёрдамим – қизимнинг истагини қўллаб-қувватлаш. Уни касал деб иш қилдирмай қўймайман. Мен учун қизим ўз касбини танлаб олиши зарур", - дейди Рамилия Дусаева.\nРозалия жисмоний тарбия ва расм дарсларини жуда яхши кўради. Синфдошлари Розалия учун доим ёқимли муҳит тузиб беришга ошиқишади.\nЎшдаги мактабларнинг 40 фоизга яқинидагина инклюзив таълим учун шароитлар тузилган. Ҳозир 360 га яқин имконияти чекланган ўқувчи умумий таълим муассасаларида ўқийди. Таълим бошқармаси вакиллари имконияти чекланган болаларини ўқитиш учун мурожаат қилган ота-оналарнинг барчасини илтимосини қондиряпмиз дегани билан мактабларда ўқитувчиларни бундай болаларни ўқитишга тайёр эмас. Чунки умумтаълим мактабларда имконияти чекланган болалар билан ишлай оладиган маҳсус мутаҳассиснинг ўзи йўқ.\nИмконияти чекланган болаларнинг билим олиши сонларда\nЎш шаҳрида инклюзив таълимни ёйиш бўйича узоқ йиллардан буён фаолият кўрсатиб келаётган "Смайл.кж" номли жамоатчилик жамғармаси бор. Ташкилот яқинда "Эртага мактабга!" деб номланган лойиҳасини мувафаққиятли якунига етказди. Унинг асосида 2015-йили шаҳардаги реаблитацион марказда имконияти чекланган болаларни мактабга тайёрлаш синфи очилди. Бунда маҳсус тайёргарликдан ўтган ўқитувчи болаларни мактабга тайёрлайди, ўқиётган болаларга қўшимча дарслар ўтади.\nБу орада маҳсус синфда тўрт тоифага ўнтадан 40 нафар ўқувчи қабул қилинди. Уларнинг орасидан 10 болани мактабда билим олиш салоҳияти аниқланиб, тайёргарликдан ўтишди. Шундай қилиб, Ўш шаҳридан беш, Қорасув районидан беш кичкинтойни мактабларга жойлашган.\nБундан ташқари реаблитацион марказда даволанаётган 200дан ортиқ бола ҳам билим ола бошлади. Ҳозир лойиҳа ниҳоясига етди, аммо тайёрлаш синфи ёпилиб қолгани йўқ. Бир ўқитувчига давлат томонидан ойлик маош бўлиниб, маҳсус ғамҳўрликка муҳтож болаларни ўқитиш давом этмоқда.\n"Эртага мактабга!" лойиҳаси асосида ўқишга жалб этилган болалар\nБиз болаларни ўқитиб, кейин Ўш шаҳри ва Қорасув районидаги мактабларга жойладик. Бу жараён қийинчилик билан кечди. Чунки ўқитувчилар: "Бунгача бизнинг мактабда бундай болалар ўқимаган, қандай қилиб ўқитамиз?" деб ҳавфсирашиб қабул қилишди. Аммо инклюзив таълим – давр талаби. Шундан сўнг, оддий болалар ўқийдиган мактабларга бориб, ўқитувчилар учун "Меҳрибонлик" дарсларини ўтдик. Бунда уларга имконияти чекланган болалар ҳам билим олишга ҳақли экани, жамоатчиликнинг тўлақонли аъзоси экани ва бундай болаларга қандай муносабатда бўлиш кераклиги ҳақида тушинтириш ишларини олиб бордик. Ўқитувчилар биздан олган сабоқларни ўқувчиларга тарбиявий соатларда айтиб беришди.\n“Эртага мактабга!” лойиҳаси ўқитувчиси\nСайёра мустақил юра олмайди. Мактабга дадаси ясаб берган маҳсус велосипед аравачада онасининг ҳамроҳлигида боради. Саломатлиги туфайли чекланган имкониятни билим олишга бўлган хоҳиши билан енгмоқда.\nРуслан Мусабаев 1-синфни аъло баҳолар билан тамомлаган. Ҳаракатланишида қийинчилик бўлгани боис боланинг ёнида бувиси ҳар доим ҳамроҳлик қилади. Улар эрта тонгда мактабга, тушдан кейин реаблитацион марказга қатнайдилар.\n"Смайл.кж" жамоатчилик жамғармаси раҳбари\n"Саломатлиги сабаб имконияти чекланганлар ҳам бошқа болалар каби билим олишга ҳақли. Шундан келиб чиқиб инклюзив таълимни яхшилаш керак. Унинг дастлабки босқичи қатори ўқувчилар учун пандуслар ўрнатилиши шарт. Биз нима учун бундай болалар бошқа болалар каби мактабларда ўқисин деяпмиз, чунки болалар ҳуқуқи ҳақида ва ногиронлар ҳуқуқлари ҳақида конвенциялар, Қирғизистон қонунчилиги ҳамма болалар билим олишга ҳуқуқи бор эканидан дарак беради. Иккинчидан, имконияти чекланган болалар билан бирга ўқиш, куйлаш, ўйнаш орқали ривожланиб ўса бошлайди. Улар билан бирга ҳаётга кўника бошлайдилар".\nТаълим ва фан минстрлигининг режаси бўйича 2020-йилга бориб Қирғизистонда барча мактаблар инклюзив таълимга тайёр бўлиб, имконияти чекланганларни билим олишга чақириш кучайиши керак. Бу борада халқаро сармоя ташкилотлари билан қатор лойиҳалар амалга ошириляпти. Аммо, ҳудудларда, шунингдек Ўш шаҳрида мактабларнинг эскилиги масалани ҳал этишда кўпроқ салбий таъсир этмоқда.\nИнклюзив таълимни жонлантиришга инфратузулмавий шароитгина эмас, ўқитувчиларни бундай болаларни ўқитишга руҳъан ва касбий жиҳатдан тайёр эмаслиги ўз таъсирини кўрсатади, -дейди нохукумат ташкилот вакиллари. Айни дамда имконияти чекланган болалар қаторида ўқитувчилар ҳам ўқитилмоқда.\nЎш шаҳар таълим бошқармаси усулчиси\n"Тўғрисини айтганда, инклюзив таълим бўйича мактабларда моддий, техник база етарли эмас. Ҳар бир мактабга пандус қуриш вазифаси юклатилгани билан, мактаб ичидаги шароит ўзгармай келмоқда. Чунки мактаб бинолари эски бўлиб, қурилаётган пайтда бу ҳисобга олинган эмас. Масалан: синф хоналарига арава билан кириб-чиқиш, ўқув қуроллари, маҳсус ҳожатхона каби қулай муҳитни ташкил этиш бурун қурилган биноларда ҳисобга олинган эмас. Янги қурилаётган биноларда имконияти чекланганлар учун қулай шароитлар барпо этиш албатта ҳисобга олиняпти. Ўқитувчиларнинг тайёргарлиги бўйича айтадиган бўлсам, имконияти чекланган болаларга қандай муносабатда бўлиш керак, қандай билим бериш даркорлиги бўйича маҳсус кўникмалар ўргатилиб келиняпти. Уйларга бориб ўқитган педагоглар ҳам бошқарма томонидан назорат остига олинади", -дейди Ўш шаҳар таълим бошқармаси усулчиси.\nҚирғизистонда инклюзив таълимни юзага ошириш бўйича харакатлар дастлаб 90-йиллар ўртасида бошланган. Унга қадар Совет даврида имконияти чекланган болаларга алоҳида эътибор қаратилиб, маҳсус кўмакчи мактаблар, интернатларда билим олишган.\nИнклюзив таълим ҳуқуқ ва имкониятларнинг тенглигига асосланган: биз ҳар турлимиз, лекин ҳар бир одам сўзлашишга, уни бошқалар эшитиш ҳуқуқи берилган. Маҳсус мактабларда билим олиш бундай ҳуқуқларни чеклайди, ёпиқ дунёни ҳақиқий турмушдан фарқи катта бўлгани учун имконияти чекланган болаларни жамоатчиликка қўшилиб кетишига таъсир кўрсатади. Барча болалар бирга билим олиши ногрионларгагина эмас, соғлом болажонларга ҳам фойдали, чунки улар болалик давриданоқ инсонпарварлик руҳида улғайиб, маҳсус ғамҳўрликларга ёндоша олади, -дейди экспертлар.\nҚирғизистонда 18 ёшгача бўлган имконияти чекланган болалар сони 27минг атрофида. Улардан 4 мингги оддий мактабларда, 2 мингги болалар боғчаларига боришади. Яна 1,5 минг бола маҳсус мактабларда билим олишади.\nМақолада "Улыбка", "Смайл.кж" жамоатчилик жамғармалари суратларидан фойдаланилди.\nРўйхатга олиш якунланди. Сайловда 44та партия иштирок этадиган бўлди. Рўйхат\nАтамбаев тузалиб, қамоққа қайтди\nАйнура Акматова: «Дексаметазон» дорисидан фойдаланманглар\nБир суткада вирусдан 4, зотилжамдан 42 бемор вафот этди\n9-июнь: Бугун яна 361 кишида вирус аниқланди\nҚозоғистонда коронавирус қурбонлари хотирасига 13-июлда мотам эълон қилинди\nБоронов тиббиёт ходимларини таътилдан чақириб олишга кўрсатма берди


ДХХ хорижий валюта билан боғлиқ ноқонуний ҳолатларга чек қўйди - xabar.uz\nДХХ хорижий валюта билан боғлиқ ноқонуний...\n18.09.2020 10:49 0 1633\nМаҳаллий фуқаро Х.Н. 180 минг АҚШ долларини чегара тўсиғи устидан улоқтириш орқали қўшни Қирғизистон Республикасига ўтказмоқчи бўлганида ушланди.\nДастлабки суриштирув ҳаракатлари давомида аниқланишича, Х.Н. 200 минг сўм эвазига ушбу чет эл валютасини давлат чегарасидан ўтказиб бериши керак бўлган.\nДХХ Бухоро вилояти бошқармаси ходимларининг Бош прокуратура ҳузуридаги Департаментнинг ҳудудий бошқармаси билан ҳамкорликда ўтказган тезкор тадбири натижасида, Бухоро шаҳрида катта миқдордаги қалбаки хориж валютасининг муомалага киритилишига чек қўйилди.\nХусусан, мамлакатимизга яширинча олиб келинган сохта чет эл валютасини Тошкент шаҳрида яшовчи Т.Х. ва Т.М. сотиш мақсадида Бухоро шаҳрига олиб боришади. Улар калбаки 88.450 АҚШ долларини 34.000 АҚШ долларига сотган вақтларида ашёвий далиллар билан ушланди. Шунингдек, уларнинг ёнида яна 10.050 сохта АҚШ доллари борлиги маълум бўлди. Тезкор тадбир давомида жами 98.500 қалбаки АҚШ доллари мусодара қилинди.


18:50 / 24.10.2017\nРФ президенти сайловларида қатнашиш режаси ҳақида эълон қилган телебошловчи Ксения Собчак Россиянинг Қримга нисбатан хатти-ҳаракатларини ноқонуний деб ҳисоблайди. Бу ҳақида у 24 октябрь куни ўзининг матбуот анжуманида маълум қилди. Собчакнинг чиқиши «Открытая Россия»нинг YouTube-каналида тўғридан-тўғри узатилди.\n"Халқаро ҳуқуқ нуқтаи назаридан олиб қараганда, Қрим — Украинага тегишли... Биз ўз сўзимизда турмадик ва 1994 йилги Будапешт меморандумини буздик. Биз ваъда бердик ва унга вафо қилмадик", - деди Собчак.\nУ мазкур вазият бундан кейин ҳам муҳокамалар ва муросалар талаб қилишини қайд этди.\n24 октябрь куни телебошловчи Ксения Собчакнинг сайлов олди штабига сиёсатшунос, НТВ ҳаммуассиси Игорь Малашенко раҳбарлик қилиши маълум қилинди.\nКсения Собчак давлат раҳбари лавозими учун курашиш нияти ҳақида 18 октябрь куни эълон қилди.


Тушда дазмол туш табири дазмол батафсил малумот ўқинг\nДазмол тушда туш табири\nДазмол тушда туш табири – Киши тушда дазмол курса бу нимадан дарак беради? бу туш уламолар томонидан қуйидагича табир қилинади.\nАгарда тушда дазмол ёки бўлмасам қизиб турган дазмолни ушлаб турганингизни кўрсангиз, ўнгингизда ўзингигаз ишониб бир иш бошлайсиз, аммо эҳтиёт бўлинг, чув тушишингиз ҳам мумкин. Тушда бирон бир буюмни ёки шунга ўхшаш ниманидир дазмоллаш, ўнгдаги бирон кимса билан ярашиш ёки бўлмасам бирон бир айбни беркитишга далилдир. Яна бошқа табирларда тушдаги дазмол, ўнгдаги аччиқ танқид ва ўз қилммишларидан уялиб қолиш ҳамдир.\nТушда дазмол: Ванга табири\nУмуман олганда тушдаги дазмол яхшиликка далолат қилади. тушда дазмол кўрсангиз, ишларингиз яхши тарафга ўзгаради, ўз ақлингиз туфайли яхши натижаларга эришасиз ва чўнтагингиз пулга тўлади. Бундан ташқари тушдаги дазмол бирон кимса билан урушган бўлсаниз шу инсон билан муносабатлар яхшиланишига ҳам далилдир.\nДазмол у ёки бу инсон билан илиқ муносабатда бўлишга ҳаракат қилаётганингиз ёки бирон кимса билан илиқ суҳбатда эканлигингиздан мамнунлигингизни билдиради. Дазмолни қўлингизда ушлаб турган бўлсангиз, ва кийимларни чиройли дазмолласангиз ишларингиз силлиқ кечади.\nТуш табири дарвоза: Нострадамус талқини\nКимки тушида дарвоза курса узоқдаги яқинидан бирон ҳуник ва ташвишли ҳабар эшитгай. Дарвозадан ичкарига кирса бу ҳабар унинг ташвишланишига олиб келади ва ишлари кўнгилдагидек бўлмайди. Бордию дарвозани юш кўраётган инсон ўз қўли билан ёпиб қўйса, ишлари яхшиланишига ва садоқатли дўстлар орттиришига далолат бергай.\nКиши тушда дарвозадан бирон киши унга қараб кириб келаётганини кўрса, унга тез орада бир ҳабар йетади. дарвозадан кирган инсон чиройли бўлса, чиройли ҳабар. Аксинча ҳуник бўлса ҳуник ва ёмон ҳабар эшитгай.\nДала тушда туш табири


Ўқувчилар таътилни қандай ўтказяпти? » Зарафшон Газетаси\nПахтачи туманидаги 33-умумтаълим мактабида кундузги оромгоҳ ташкил этилган бўлиб, унга 551 нафар ўқувчи қамраб олинган. Болаларнинг таътилни мазмунли ўтказишлари учун ҳар бир педагог сидқидилдан меҳнат қилмоқда.\n– Оромгоҳда ўқувчилар ёш жиҳатдан гуруҳларга бўлинган, – дейди мактаб директори Аҳмад Шамсиддинов. – Ҳар бир гуруҳ режа асосида турли машғулотларда қатнашади.\n"Шахмат" тўгараги раҳбари Г.Мелиева ҳамда "Кураш" тўгараги раҳбари Ҳ.Кенжаевлар ўзларининг жонкуярлиги ва фидокорона меҳнатлари билан бошқаларга ўрнак бўлиб келмоқда.\nБундан ташқари, "Моҳир қўллар", "Рассомчилик" ҳамда "Информатикани ўрганамиз" тўгараклари ҳам доимий фаолият кўрсатиб келмоқда. Шуни ҳам айтиб ўтиш жоизки, мактабимизда "Устоз-шогирд" анъанаси намунали даражада йўлга қўйилган.\nчиниқтириш билан бирга билим ҳам беради\nКаттақўрғон туманидаги 5-умумтаълим мактабида ташкил этилган "Бинафша" кундузги болалар оромгоҳида 150 нафар бола ёзги таътилни мароқли ўтказмоқда.\nОромгоҳда дам олувчилар учун компьютер ва инглиз тили хоналари, шунингдек, бир неча минг дона китоб фондига эга кутубхона, спорт майдончалари, овқатланиш учун замонавий ошхона ва бошқа қатор қулайликлар яратилган.\n– Кундузги оромгоҳимиз фаолиятини намунали ташкил этиш мақсадида чора-тадбирлар режасини ишлаб чиққанмиз, – дейди мактаб директори Шуҳрат Нарзуллаев. – Ўқувчиларнинг зерикмасдан мириқиб ҳордиқ чиқаришлари учун турли кўрик-танлов ва интеллектуал викториналар, шунингдек, футбол, волейбол, шахмат-шашка каби спорт мусобақалари ташкил этилмоқда.\n«Таътилдаман – таълимдаман»\n"Қувноқ"да болалар қувнамоқда\nБолажонлар сўлим маскан бағрида\nОрзиқиб кутилган мавсум кўнгилдагидек бошланди


Янги Hyundai ix35 кроссоверининг янги суратлари\n18:55 / 18.09.2017\nБир неча йил муқаддам автобозорларда Hyundai ix35 ўрнини Tucson кроссовери эгаллаган эди. Бироқ Хитой бозори учун истисно қилинди. Мамлакатда иккала моделни ҳам харид қилиш мумкин. 2017 йил апрель ойида Корея компанияси янги авлод Hyundai ix35моделининг прототипини намойиш қилди. Июль ойида илк жосуслик суратлари пайдо бўлди. Эндиликда унинг янги фотосуратлари билан танишиш мумкин.\nЯнги серияли ix35 умуман олганда концепт дизайнини сақлаб қолган. Янги кроссовер узунлиги 4 435 мм бўлиб, аввалгисидан 15 ммга узунроқдир. Hyundai ix35 эни – 1 850 мм (+30 мм), баландлиги 1 680 – 1 715 мм (дисклар ва рейлинглар ўлчамига боғлиқ равишда ўзгаради. Ғилдираклар оралиғи аввалгидек – 2 640 мм ўлчамда сақланиб қолган.\nСўнгги маълумотларга кўра, янги Hyundai ix35 2.0 л атмосферали ҳамда 1.4 л турбодвигателлар билан савдога чиқарилади. Уларга икки узатмали 7 босқичли АУҚ ўрнатилади.\nЯнги авлод Hyundai ix35 жорий йил охиригача дилерларга етказиб берилади. Кроссоверни Хитойдан бошқа мамлакатларда сотиш режалаштирилмаган.


Қозоғистоннинг Петропавловск шаҳрида спорт акробатикаси бўйича халқаро турнир ташкил этилди. Унда Қозоғистон, Қирғизистон, Ўзбекистон ва Россиядан 12 жамоа иштирок этди. 180 нафар спортчи қатнашган турнирда вакилларимиз 2 та олтин ва 1 та кумуш медалига сазовор бўлишди. Бу ҳақда MOҚ хабар берди.\n13-19 ёшли спортчилар ўртасидаги баҳсларда Достон Нажмиддинов – Тимур Ибрагимов (Тошкент) тандеми, шунингдек, Ситора Қосимова, Милена Заборская, Анастасия Пак(Тошкент) учлиги олтин медални қўлга киритди. 12-18 ёшли спортчилар орасида эса Шаҳзод Жумақулов, Дамир Хафизов, Диёрбек Камолиддинов ва Абдулло Наимов (Самарқанд) лардан ташкил топган гуруҳ шоҳсупанинг иккинчи поғонасидан жой олди.


Ўзбекистон президентининг янги қарорига кўра, шаҳарлардаги ободонлаштириш ишлари доирасида туташ ҳудудлар "мажбурий" ободонлаштирилади, корхоналар ва оддий одамлар эса ўзига бириктирилган ҳудудни ободонлаштириш учун масъул ҳисобланади.\n2019 йилда Россия чет эл фуқароларининг такси ҳайдашини тақиқлаши мумкин. Бу шундоқ ҳам патентларнинг қимматлиги ва Россия рублининг қадрсизланишидан азият чекаётган мигрантларнинг аҳволини янада қийинлаштиради.\nЎзбекистон: Лола Каримова-Тиллаеванинг ЮНЕСКОдаги лавозими кимга ўтди?\nЎзбекистон Ташқи ишлар вазирлиги Умид Шадиев Ўзбекистон Республикасининг ЮНЕСКОдаги Доимий вакили этиб тайинлангани ва Тошкент шаҳридан Парижга жўнаб кетганини хабар қилди.\nЎзбекистонликларга турк лираси тушиши қандай таъсир этяпти?\nМинглаб ўзбекистонликлар ватандаги оилаларини боқиш учун Туркияда ишлаб келишмоқда. Би-би-си Истанбулда ишлаётган бир ўзбекистонликдан валюта қимматлашишининг унга ва юртдошларига таъсири ҳақида сўради.


05:00 / 09.01.2017 2372 pdf Ўқиш режими + -\n«Бунинг терисидан манфаатлансангиз-чи!» дедилар. Улар:\nШарҳ: Абдуллоҳ ибн Аббос розияллоҳу анҳу қилаётган бу ривоятда зикр қилинган Маймуна– Пайғамбаримиз соллаллоҳу алайҳи васалламнинг хотинлари Маймуна бинти Ҳорис онамиздирлар.\nУ кишининг бир озод қилган чўрилари бор эди. Ўша аёлга закотдан тушган қўйлардан бири берилган экан. Мазкур қўй ҳаром ўлиб қолибди. Ана ўша ҳаром ўлган қўйнинг ётганини Расулуллоҳ соллаллоҳу алайҳи васаллам кўриб қолибдилар-да:\n«Бунинг терисидан манфаатлансангиз-чи!» дебдилар.\nЯъни, манфаатланинглар, деганлар. Аммо қўй ҳаром ўлган эди. Ҳаром ўлган ҳайвон эса нажас ҳисобланади. Унинг териси ҳам нажас бўлиши керак. Нажас нарсадан қандоқ фойдаланиб бўлади?\nПайғамбаримиз соллаллоҳу алайҳи васалламдан юқоридаги сўзларни эшитган саҳобаларнинг хаёлидан бу фикрлар ўтган ва:\n«Улар: «Бу ҳаром ўлган», дедилар».\nЯъни, бу қўй ҳаром ўлган-ку, унинг терисидан қандай фойдаланиб бўлади, дейишди. Шунда Расули Акрам соллаллоҳу алайҳи васаллам:\nЯъни, ҳаром ўлган қўйнинг гўштини емоқ ҳаромдир, аммо унинг терисидан фойдаланса бўлаверади. Ҳаром ўлган ҳайвоннинг терисидан фойдаланиш қайси йўл билан ҳалол бўлиши кейинги ривоятлардан маълум бўлади.\n«У киши «Мен Расулуллоҳ соллаллоҳу алайҳи васалламнинг:\n«Вақтики, ошланмаган тери ошланса, батаҳқиқ, пок бўлур, деганларини эшитганман», деганлар».\nШарҳ: Демак, тери ошлаш билан пок бўлар экан. Ошлаб, пок қилиб олгандан кейин ундан турли мақсадларда фойдаланса, бўлаверади. Фақат одамнинг териси ва асли нажас бўлган чўчқанинг териси бундан истисно қилинган.\n«Мен Ибн Аббосдан:\n«Биз мағрибда бўламиз, мажусийлар мешларда сув ва ёғ келтирадилар?» деб сўрадим. У:\n«Ичавер», деди. Мен:\n«Бу сенинг фикрингчами?» дедим. У:\n«Мен Расулуллоҳ соллаллоҳу алайҳи васалламнинг у(тери)нинг ошланиши – покланиши, деганларини эшитганман», деди.\nШарҳ: Аввало, ровий Ибн Ваъла ас-Сабаий розияллоҳу анҳу билан танишиб олайлик:\nИбн Ваъла кунияси билан машҳур бўлган бу зотнинг исмлари Абдурраҳмон ибн Ваъла ас-Сабаийдур. Бу зот мисрлик бўлиб, Мисрни фатҳ этишда иштирок этганлар. Ҳадисларни Абдуллоҳ ибн Аббос, Абдуллоҳ ибн Умарлардан ривоят қиладилар.\nБу зотдан Зайд ибн Аслам, Яҳё ибн Саъд, Абу Хайр ал-Язний, Жаъфар ибн Робиъа, Қаъқаъ ибн Ҳаким ва бошқалар ривоят қилишган.\nҲазрати Абдуллоҳ ибн Аббос розияллоҳу анҳу илмда тенги йўқ саҳобалардан эдилар. У кишига бу борада Пайғамбаримиз соллаллоҳу алайҳи васалламнинг дуолари бор эди. Ибн Аббос розияллоҳу анҳу «Ислом умматининг илм денгизи» лақабини олган эдилар. Шунинг учун ҳам ким у киши билан учрашса, ҳал қила олмай юрган масалаларни сўраб олишга шошилар эди. Ушбу ривоят соҳиби Ибн Ваъла ас-Сабаий ҳам Абдуллоҳ ибн Аббос розияллоҳу анҳуни кўриб, кўнглида тугиб юрган саволини сўрашга жазм қилди.\nЯъни, бу гапнинг замирида ўша мешлардаги сувдан ичаверайликми, деган савол ҳам бор эди. Чунки мешлар теридан қилинади. Мусулмон ўзи сўйган ҳайвон терисидан меш қилган бўлса-ку, майли. Аммо ғайридин одамники қандоқ бўлади? Мажусийларники қандоқ бўлади, деган мулоҳазалар бор эди.\nЯъни, Ибн Аббос Ибн Ваълага ўша мажусийларнинг мешларидан ичавер, дедилар. Бу жавобни эшитиб, Ибн Ваъла Ибн Аббосга:\nЯъни, бу гапни ўз фикрингдан чиқариб айтмоқдамисан ёки бирор ҳужжатга асосланибми, демоқчи бўлди.\n«Мен Расулуллоҳ соллаллоҳу алайҳи васалламнинг у(тери)нинг ошланиши – покланиши, деганларини эшитганман», дедилар.\n3. ўайридинлар ошлаган тери ҳам пок бўлиши.\nШарҳ: Бу ҳадиси шарифда Пайғамбаримиз соллаллоҳу алайҳи васаллам ит ялаши оқибатида ҳосил бўлган нажосатни кетказиш йўлини таълим бермоқдалар.\n«Вақтики, сизлардан бирортангизнинг идишини ит яласа, ундаги нарсани тўкиб юборсин».\nЯъни, ит ялаган пайтда идишда нима нарса бўлса, тўкиб юборсин. Ит ялаши оқибатида ўша нарса нажасга айланиб қолади. Шунинг учун идишнинг эгаси у нарсани тўкиб юбориши шарт.\n«Сўнгра у(идиш)ни етти марта ювсин».\nБошқа ҳайвонлардан кўра итнинг нажосати қаттиқ бўлгани учун у теккан идишни етти марта ювмаса кетмайди. Шу билан бирга, ўша етти ювишдан бири тупроқ билан бўлиши шарт, унинг биринчисими, еттинчисими ёки хоҳлаган бирортаси эканлиги ҳақида турли ривоятлар келган. Энг муҳими, етти марта ювишдан бири тупроқ билан бўлиши керак. Тупроқсиз тоза бўлмайди.\nБу ҳадис Пайғамбаримиз соллаллоҳу алайҳи васалламнинг мўъжизалари эканлигини илм ҳам тасдиқлади. Ит ифлос ҳайвон бўлиб, доимо турли нажас нарсаларни танаввул қилиб юради. Шунинг учун унинг оғзи ва сўлаги турли зарарли микробларга тўла бўлади. Бу ҳадисдан хабар топган чет эллик олимлар идишни атай итга ялатиб, уни катталаштириб кўрсатувчи асбоб (микроскоп) остига қўядилар. Қарасалар, идишда микроблар ғужғон ўйнаётган экан. Сўнгра ўша микробларни йўқотиш учун турли кимёвий моддаларни ишлатиб кўрганлар. Лекин бу фойда бермаган. Пайғамбаримиз соллаллоҳу алайҳи васаллам айтганларидек, тупроқ ишлатишганда ҳеч қандай микроб қолмаганининг шоҳиди бўлганлар. Бу тажриба ўша олимларнинг иймонга келишлари билан якун топди.\n1. Итнинг нажас эканлиги.\n2. Ит ялаган идишнинг ҳам нажас бўлиб қолиши. Бунда ўргатилганми, ўргатилмаганми, фарқи йўқ, ит бўлса кифоя.\n3. Нажасга айланган нарсадан идишни поклаш кераклиги.\n4. Ит ялаган идишни етти марта ювиш, шулардан бир мартаси тупроқ билан бўлиши шартлиги.\n5. Баъзи уламолар, ит нажас бўлгани туфайли бошқа нажас нарсалар каби уни ҳам сотиш ҳаром, деганлар.\nЛекин кўпчилик уламолар итдан қўриқчилик ва овчилик мақсадларида фойдаланса бўлади. Шунинг учун унинг олди-соттиси ҳам жоиз, деганлар.\nИсломнинг дастлабки даврларида Пайғамбаримиз соллаллоҳу алайҳи васаллам зинонинг маҳри ва фолбинлик ҳаққи билан қўшиб, итнинг баҳосини ҳам ҳаром қилганлар. Ҳатто итларни ўлдиришга ҳам амр қилганлар. Ўша вақтда итни сотиб, пулидан фойдаланиш ҳам ҳаром бўлган.\nЭҳтимол ўша пайтда Пайғамбаримиз соллаллоҳу алайҳи васаллам яшаб турган минтақада ит қутириши ёки шунга ўхшаш жамият учун кўп хатарли вазият пайдо бўлгандир. Ҳозир ҳам баъзи бир минтақаларда шундоқ ҳолат пайдо бўлганда итларни ўлдиришга фармон берилади.\nКейинчалик итдан маълум мақсадларда, хусусан, ов ва қўриқчиликда фойдаланишга рухсат берилган.\n«Агар итлар умматлардан бир уммат бўлмаганида, албатта, уларни ўлдиришга амр қилар эдим», деганлар.\nҲозирда итдан фойдаланишнинг янги-янги турлари чиқди. Илмий тажрибалар ўтказишда, баъзи совуқ минтақаларда қор устида чаналар ила юк ташишда, изқуварликда, гиёҳванд моддаларни аниқлашда итлардан фойдаланиш кабиларни ана шу рухсатга қўшса бўлади.\nБундан бошқа мақсадларда, айниқса, ит уриштириш, бола ўрнида ўзи билан олиб юриш ва ҳозирги кунда тарқалган бошқа турли мақсадларда ит боқиш мусулмон одамга мутлақо тўғри келмайди.\nИтдан фойдаланишда шариат рухсат берган ўринларда ҳам бунинг алоҳида шарт-шароитлари бор, булар фиқҳ китобларида баён қилинган.\nУшбу фаслдан иккита умумий қоида ўргандик.\nБири, терини поклаш – уни ошлаш билан бўлиши.\nИккинчиси, ит теккан нарсани поклаш сув ва тупроқ билан бўлиши.\nБу икки нарса инсон учун, унинг соғлиги учун қанчалар фойдали эканини гапирмасак ҳам бўлади.\n05:00 / 09.01.2017 2367\n05:00 / 09.01.2017 2554\n4529 19:56 / 13.04.2018\n4178 16:15 / 01.06.2018\n2636 05:00 / 09.01.2017\n7903 11:14 / 25.07.2018


05:00 / 06.03.2017 2069 pdf Ўқиш режими + -\nДинда ғулувга кетиш оқибатида асримизнинг долзарб масаласига айланган муаммолардан бири мусулмонларни «кофир» деб фатво чиқаришнинг кўпайганидир. Бу масала кейин чиққан масалалардандир. Расулуллоҳ соллаллоҳу алайҳи васалламнинг вақтларида бирор кишини кофир деб ҳукм чиқарилганини ҳеч ким билмайди. Чунки Пайғамбаримиз соллаллоҳу алайҳи васалламнинг ўзлари мусулмонларни бу ишдан қаттиқ қайтарар эдилар.\nعَنْ أَنَسٍ، عَنِ النَّبِيِّ صلى الله عليه وسلم قَالَ: «ثَلَاثٌ مِنْ أَصْلِ الْإِيمَانِ: الْكَفُّ عَمَّنْ قَالَ لَا إِلَهَ إِلَّا اللهُ، وَلَا نُكَفِّرُهُ بِذَنْبٍ، وَلَا نُخْرِجُهُ مِنَ الْإِسْلَامِ بِعَمَلٍ». رَوَاهُ أَبُو دَاوُدَ.\n«Уч нарса иймоннинг аслидир: «Лаа илааҳа иллаллоҳу» деган кимсага тегмаслик; гуноҳи туфайли уни кофирга чиқармаймиз; амали туфайли уни Исломдан чиқармаймиз», дедилар».\n«Уч нарса иймоннинг аслидир», демоқдалар.\nБу масалани баён қилишнинг энг кучли усулларидан биридир. Аввал баён этиладиган нарсаларнинг ададини, аҳамиятини айтиб, кейин бирин-кетин улар васф қилинади. Демак, биз ўрганадиган нарсаларнинг адади учта. Улар энг муҳим нарсалар, чунки иймоннинг аслидан ҳисобланадилар. Мусулмон киши учун дунёда иймондан муҳимроқ нарса йўқ. Иймоннинг асли эса муҳимнинг муҳимидир.\n1. «Лаа илааҳа иллаллоҳу», деган кимсага тегмаслик».\nЯъни калимаи тавҳидни айтиб, Исломни зоҳиридан кўрсатиб турган одамни амали туфайли Ислом дини, Ислом миллатидан чиқармаймиз. Бундай одамларга амалига яраша тайин қилинган шаръий жазо берилади. Эътиқоди бузилмаса, Исломдан чиққан ҳисобланмайди. Умумий қоида мана шу!\nАммо кейинчалик бўлиб ўтган ҳодисаларга назар солсак, Пайғамбаримиз соллаллоҳу алайҳи васаллам нима учун бу масалага алоҳида эътибор бериб, уни иймоннинг аслидан, деб атаётганларини тўлиқроқ тушуниб оламиз. Кейинроқ айни шу, Пайғамбаримиз «қилмаймиз», деб айтган нарсани қиладиганлар чиқди. Баъзи фирқалар мўмин кишини қилган гуноҳи туфайли кофирга чиқаришга киришдилар. Мусулмон одамни қилган ёмон амали сабабидан «Исломдан чиққан», деб даъво қилишларни авж олдирдилар.\nБу ишга биринчи бўлиб журъат этганлар «хавориж» фирқаси бўлди. Улар «Мўмин киши гуноҳ иш қилса, кофирга айланади», «Ёмон амал қилган мусулмон Исломдан чиқади», дедилар.\nБора-бора «хавориж»ларнинг қиладиган иши мусулмонларни кофирга чиқаришдан бошқа бўлмай қолди. Уларнинг бу ашаддий мавқифлари қирғин-барот урушларга, мусулмонларнинг беҳисоб қонлари тўкилишига олиб келди. Энг ёмони, ақийда бобида кераксиз ихтилофлар авж олди.\nНатижада ақийда пойдевори дарз кетди. Фақат Аҳли сунна вал жамоа мазҳаби уламолари жасорати ва улкан меҳнати эвазига бу дарз қайтадан тўғриланди.\nКейинги пайтларда ҳам ҳар даврнинг ўз «хавориж»лари чиқиб турибди. Бизнинг асримизда ҳам «Лаа илааҳа иллаллоҳ»га мансуб кишилар ичида калимаи тавҳид аҳлини, аҳли қиблани кофирга чиқарувчилар оз эмас.\nЗамонамиз «хавориж»лари ҳам қадимги мазҳабдошларидан ўрнак олиб, уларга суяниб иш кўрадилар. Буларнинг ҳам ўтмишдаги маслакдошлари каби, мусулмонлардан бошқалар билан асло ишлари йўқ.\nЗамонамиз «хавориж»лари ҳам иложи борича кўпроқ мусулмонни кофирга чиқаришни ўзларининг бош вазифалари деб биладилар. Уламоларимиз хаворижларчалик Исломга катта зарар етказган куч йўқлигини таъкидлайдилар.\nМинг афсуслар бўлсинким, тарихдаги бу нохуш ҳолат биз яшаб турган замонда ҳам такрорланди. Ғулувга кетган тоифалар аста-секин мусулмонларни кофирга чиқариш ишини такрорладилар. Улар аввал ҳокимиятдагиларни, кейин ўзларига очиқ қарши чиққанларни кофирга чиқардилар.\nБора-бора уларнинг доираларида «Ҳозирда мусулмонман деб юрганларнинг учдан иккиси мушрик ва кофир», дейдиган гаплар тарқалди. Кейинроқ бу нисбат яна юқорилаб борди.\nТирикларни кофирга чиқариб бўлганларидан кейин ўлганларга осилишни бошладилар. Ўтган уламоларимизнинг китобларини титкилаб, ўзларига ёқмайдиган гапларни топиб, уларни ҳам кофирга чиқаришни бошладилар. Охири бориб, Аҳли сунна вал жамоа мазҳабининг икки имомлари Ашъарий ва Мотуридий раҳматуллоҳи алайҳимо ҳам буларнинг дастидан четда қолмадилар.\nВа ниҳоят, мазкур «фатвочилар»нинг шогирдлари устозларининг кофирлиги ҳақида фатво чиқаришга етишди.\n05:00 / 06.03.2017 2123\n05:00 / 06.03.2017 2390\n3120 05:00 / 17.01.2017\n1066 14:30 / 15 апрель\n1492 13:00 / 02.07.2020


Иқтисодиёт вазирлиги Транспорт коммуникация тармоқларини ривожлантириш бошқармаси томонидан тақдим қилинган маълумотларга қараганда, Ўзбекистон автомобиль ва дарё транспорти агентлигининг Кемачилик регистри бўлими томонидан республика сув йўллари ва сув ҳавзаларида фойдаланишда бўлган 216 та дарё транспорти кема реестрига киритилган.\nКемаларнинг хавфсиз сузишини таъминлаш мақсадида қатнов сув йўлларининг ҳолати доимий назорат остида. Ўз навбатида, сув транспортлари белгиланган муддатларда тегишли техник кўриклардан ўтказилиб, созлиги мунтазам равишда текшириб турилади. Бу иш билан 26 та корхона машғулдир. Масалан, 2017 йилда 58 та дарё транспорти воситаси техник кўрикдан ўтказилиб, 8 та шундай транспорт воситаси руйхатга олинди.\nАйтиш жоизки, кейинги пайтда мазкур соҳани ривожлантириш мақсадида кўплаб истиқболли лойиҳалар ҳаётга татбиқ қилинаяпти, ҳалқаро ҳамкорлик алоқалари эса мустаҳкамланаяпти. Бунинг амалий самараси сифатида “Айдар-Арнасой” кўллар тизими дирекцияси учун олишга мўлжалланган кемаларни лойиҳалаштириш ва қуриш даврида техник назоратни олиб бориш мақсадида Россия Федерациясининг Тюмень шаҳридаги “Судосервис” масъулияти чекланган жамияти билан шартнома тузилганини айтиш жоиз. Унга кўра, 2 та ўзиюрар кеманинг техник лойиҳа ҳужжатлари экспертизадан ўтказилиб, эксперт хулосаси берилди. Айни пайтда “Тюменсудокомплект” ёпиқ акциядорлик жамияти томонидан кемаларнинг қобиқ қисми қурилмоқда.\nБундан ташқари, “Термиз дарё порти” масъулияти чекланган жамияти томонидан 400 тонна юк ташишга мўлжалланган баржанинг техник ҳужжатлари келишиб олиниб, қуриш ишларига киришилди. Ҳозирги кунда баржанинг мустаҳкамловчи ички конструктив қисмлари, таг қисми, борт ва саҳна қобиқларини стапелда йиғиш ишлари якунланмоқда.\nЯқин орада соҳадаги бошқа ўзгаришлар ҳақида ҳам маълумотлар беришни режалаштирганмиз.\nМазкур рукндаги бошқа мақолалар: « Йўловчи ташиш йўналишлар сони 4375 тага етказилди\tҚўмита тизимидаги корхоналарда 3 мингта янги иш ўрни очилади »


Samsung Galaxy S9 cмартфони билан боғлиқ баъзи маълумотлар ошкор бўлди\nSamsung Galaxy S9 ва Galaxy S9+ смартфонлари янги Snapdragon 845 процессори негизида ишловчи биринчи ва муайян вақтга ягона смартфонлар бўлади. Буни прогнозларида деярли ҳеч қачон адашмайдиган Ice universe инсайдери Weibo ижтимоий тармоғида таъкидлаб ўтди.\nТурли манбалар ярим йилдан бери Samsung компанияси Qualcomm иштирокида янги мобил процессор яратаётгани ҳақида тинмай хабар бермоқдалар. Тахмин қилинишича, янги процессор билан бўлғуси Galaxy S9 смартфонлари жиҳозланади.\nSnapdragon 845’дан аввалги Snapdragon 835’га нисбатан электр энергияни 15 фоизга камроқ истеъмол қилгани ҳолда 10 фоизга унумдорроқ ишлаши кутилмоқда. Дарвоқе, Galaxy S9 5,77 дюймли, Galaxy S9+ эса 6,22 дюймли экран олади. Экраннинг жорий формати ҳамда томонлар нисбати, ён томонлардаги букиклар, юқоридаги ва пастдаги ингичка қирралар сақланиб қолади. Эҳтимол, Galaxy S9 ва S9+ орқа панели ҳозирда Galaxy S8 ва S8+ да қўлланган датчиклар билан жиҳозланади. “Уйга” тугмаси бўлмайди. Инсайдер шунингдек иккита асосий камера жорий қилиниши мумкинлигини айтмоқда.\nSnapdragon 820 ва 821 процессорлари жуда муваффақиятли чиқиб, Snapdragon 810 процессори билан боғлиқ муваффақиятсизликдан кейин (жуда қизиб кетарди) Qualcomm’га яна ишончни қайтарди. Кейин бозорга Snapdragon 835 процессори чиққан. Бу процессор Samsung Galaxy S8, Xiaomi Mi6 ва Sony XZ Premium смартфонларида қўлланган.\nОАВда янги Galaxy S9’нинг нархи қанча туриши маълум қилинди


Юрак-қон томир касалликлари аҳоли орасида ўлим кўрсаткичи бўйича дунёда 2-3-ўринга чиқди. Аксарият хасталикларни қонда холестериннинг ошиб кетиши чақиради.\nХолестерин – одам организмида мавжуд асосий ёғлардан бири. «Холестерин» сўзи юнонча «chole» – «сафро» ва «stereos» – «қаттиқ» деган маъноларни англатади.\nБарчага маълумки, холестерин зарарли. Бироқ бу фактни тан олган билан, холестериннинг саломатликка етказаётган зараридан ҳамма ҳам ташвишланмаяпти. «Холестерин хавфи» – холестерин даражасининг ошиши томир деворларида ёғ қатламлари ҳосил бўлишига ҳамда уларда «холестеринли тошмалар» кузатилишига олиб келади. Тошмалар томирлар тешигини торайтириб, бу ерда қон оқиши секинлашади. Биринчилардан бўлиб юрак ва бош мия томирлари шикастланади – бу миокард инфаркти ва инсультга туртки бўлади.\nХолестериннинг одам учун зарари ҳақида ҳамма гапиради. Шундай пайтда организмимизда холестерин қанча кам бўлса, шунча яхши деган тасаввур уйғонади. Аслида шуни билиб қўйиш керакки, холестерин одам организмидаги барча аъзо ва тизимларнинг яхши ишлаши учун ниҳоятда муҳим. Ҳаммаси мазкур модданинг қондаги даражаси ҳамда унинг меъёрига боғлиқ.\nХолестерин – ҳаётий муҳим модда. Мазкур модда липидлар таснифига кириб, эҳтимол, кўпчиликка ғалати туюлар, бироқ унинг атиги 20% ни одам озиқ-овқат маҳсулотлари, жумладан, жонивор ёғлари, гўшт, айрим оқсил турлари ва бошқа егуликлардан олади. Қолган 80% холестерин одамнинг жигарида ишлаб чиқарилади.\nХОЛЕСТЕРИННИНГ ВАЗИФАЛАРИ НИМАЛАРДАН ИБОРАТ?\nу ҳужайра мембраналарини шакллантиради ва қўллаб-қувватлайди, шунингдек, мембраналарда углеводородларнинг кристалланишига тўсқинлик қилади;\nу молекулаларнинг ҳужайрага ўтиши мумкинлиги ва йўқлигини аниқлашда муҳим аҳамият касб этади (ҳужайра мембраналарининг ўтувчанлиги);\nу жинсий гормонлар (андроген ва эстроген)ни ишлаб чиқаришда қатнашади;\nу буйракости безларида секрецияланадиган гормонлар (кортизол, кортикостерон, альдостерон ва ҳоказо)ни ишлаб чиқариш учун зарур;\nу сафро маҳсулотида кўмаклашувчи модда вазифасини ўтайди;\nу қуёш нурларини витамин D га айлантиради;\nу ёғда эрувчи витаминлар, жумладан, А, D, Е ва К витаминлари метаболизми (моддалар алмашинуви) учун муҳим;\nу нерв тўқималарини изоляция қилади.\nТоза ҳолатда холестерин организмда кўп эмас, у асосан липопротеидлар деб аталувчи ўзига хос бирикмалар таркибида мавжуд. Холестерин қонда махсус модда (молекула)лар билан ҳаракатланади. Липопротеид – бу липид (ёғ) ва оқсилдан ташкил топган мажмуа ёки бирикма.\nЛипопротеидларнинг учта асосий типи мавжуд:\nПаст зичликдаги липопротеидлар, LDL – одамлар уларни кўпинча «ёмон холестерин»га чиқаришади. Паст зичликдаги липопротеидлар холестеринни жигар ҳужайраларидан организмнинг бошқа ҳужайраларига ташийди. Агар ҳаддан ташқари кўп ўтиб кетса, яъни ҳужайралар эҳтиёжидан ортиқ, бунда паст зичликдаги липопротеидлар ўсишига зарар етказиши мумкин. Агар унинг миқдори ҳаддан ташқари юқори бўлса, мазкур липопротеид юрак-қон томир хасталикларининг ривожланиш хавфини оширади. Аксарият одамларнинг қонида тахминан 70% паст зичликдаги липопротеидлар бўлади. Бу кўрсаткич ҳар бир одамда турлича бўлиши мумкин.\nЮқори зичликдаги липопротеидлар, HDL – одамлар уларни кўпинча «яхши холестерин» ҳисоблашади. Экспертларнинг фикрича, юқори зичликдаги липопротеидлар юрак-қон томир касалликларини бартараф этади. Юқори зичликдаги липопротеидлар паст зичликдаги липопротеидларга қарама-қарши функцияни бажаради – юқори зичликдаги липопротеидлар холестеринни ҳужайралардан жигарга қайтариб олиб келади. Жигарда у ё парчаланади ёки организмдан чиқиб кетади.\nТриглицеридлар – аксарият ёғлар организмда ҳамда озиқ-овқат маҳсулотларида мавжуд бўлади. Улар қон плазмасида бор. Триглицеридлар холестерин билан бирга плазма липидлари (ёки қон ёғини)ни ҳосил қилади. Триглицеридлар плазмага овқат ёғи билан тушади ёки организмда углеводлар сингари бошқа қувват манбалари томонидан ишлаб чиқарилади. Биз истеъмол қилган, лекин дарров ишлатмаган калорияни тўқималаримиз триглицеридларга айлантиради ва ёғ ҳужайраларида сақлайди. Танангиз қувватга эҳтиёж сезганда ва қувват манбаи сифатида ҳеч қандай таом бўлмаганда триглицеридлар ёғ ҳужайраларида ажралиб, қувват сифатида ишлатилади – бу жараённи гормонлар назорат қилади.\nУМУМИЙ, ЯХШИ ВА ЁМОН ХОЛЕСТЕРИН\nМутахассисларнинг таъкидлашича, холестериннинг икки тури мавжуд: енгил ва оғир. Фойдали (оғир) холестерин ёғли таом билан организмга тушган енгил холестеринни шимиб олади. Тиббиёт ходимлари, айниқса, кардиологларнинг фикрича, ҳар бир одам ўзининг нафақат артериал қон босимини, балки қонидаги холестерин даражасини ҳам билиши даркор. Шуни унутмаслик керакки, меъёр – камида 5,2 ммоль/л бўлиши зарур. Шифокорларнинг сўзларига кўра, «ҳар қандай поликлиника»да холестеринингизни аниқлашингиз мумкин. Бундай графа умумий қон таҳлилида, албатта, бўлиши шарт.\nОлимларнинг айтишича, «Холестерин даражасини билиш томир ҳалокатларини олдиндан аниқлаш имконини беради. Масалан, 18 ёшда одамнинг холестерин даражаси 12 ммоль/л бўлса, 30 ёшда миокард инфарктига дуч келади, деб ишонч билан айтиш мумкин».\nАёл ва эркаклардаги холестерин тиббиётда яхши ва ёмонга ажратилади. Артерия деворлари ичида ўрнашиб тошмалар ҳосил қиладигани – паст ёки жуда паст зичликдаги «ёмон» холестерин бўлиб, у апопротеинлар (оқсилнинг ўзига хос турлари) билан бирикади ва ёғ-оқсил мажмуасини ташкил этади – паст зичликдаги липопротеидлар.\nБарчага маълумки, «ёмон» холестерин томирнинг ички деворларига ўрнашиб олади. Шифокорларнинг айтишича, холестериннинг «сариқ йўл-йўл чизиқлари» 15 ёшли ўсмир томирларида ҳам кўриниб қолади. Вақт ўтиши билан тошмалар ўсиб, томирларни торайтиради. Тошмалар ривожланган жойда тромблар юзага келади. Йирик артерияларда холестеринли тошмаларнинг кўп миқдорда тўпланиши атеросклероз аломати саналади. Агар тромб ажралиб тушса, унинг артерия томирлари бўйлаб ҳаракатланиши инфаркт, инсульт, ўпка, оёқ ва бошқа аъзоларда томирларнинг тиқилиб қолишига олиб келади.\nАйнан паст зичликдаги липопротеидлар холестерин даражасининг ошиши саломатлик учун хавфли саналади. Аёл ва эркаклардаги меъёр, шунингдек, холестеринга таҳлил натижалари турли лаборатория усуллари билан ммоль/л ёки мг/дл сифатида белгиланади.\nСоғлом одамда паст зичликдаги липопротеидлар холестерин миқдори 4 ммоль/л (160 мг/дл) меъёр саналади. Ушбу кўрсаткичдан ошса, патология ҳисобланади. Уни парҳез ёки дори воситалари ёрдамида тўғрилаш керак. Холестеринга қарши ҳаб дори ичиш керакми деган савол – алоҳида масала.\nЮрак ишемик касалликларида ёки миокард инфаркти, инсультни бошидан ўтказганларда ёки стенокардиядан қийналаётганларда бу натижа 2,5 ммоль/л ёки 100 мг/дл.дан кам бўлиши даркор.\nЮрак хасталикларидан қийналмаётган, бироқ иккита хавфли омили мавжуд кишиларда мазкур холестерин даражаси 3,3 ммоль/л ёки 130 мг/дл.дан кам бўлиши керак.\nЁмон холестеринга қарши «яхши» ёки юқори зичликдаги липопротеидлар холестерини курашади. Атеросклеротик тошмаларни ҳосил қилувчи оқсил-ёғ мажмуасидан фарқли ўлароқ «яхши» холестерин организмда бетакрор вазифани бажаради, у томирларнинг ички деворларидан «ёмон» холестеринни йиғиштириб олиб, нобуд қилиш учун жигарга жўнатади. Бош мия томирлари атеросклерози нафақат холестерин даражаси юқори бўлганда, балки юқори зичликдаги фойдали холестерин миқдори камайганда ҳам ривожланиши мумкин.\nШу боис аёл ва эркаклардаги холестерин меъёрини изоҳлашда энг ёмон вариант фойдали холестерин даражасининг пастлиги ва ёмон холестерин даражасининг ошганлиги ҳисобланади. Айнан шундай бирикма қарийб 60% беморларда, айниқса, 50 ёшдан ошган кишиларда кузатилади.\nЁмон холестериндан фарқли равишда яхши холестерин фақат ўз организмимизда ишлаб чиқарилади, уни озиқ-овқат маҳсулотлари ҳисобига ғамлаб қўйиб бўлмайди. Негаки, озиқ-овқат маҳсулотлари билан одам фақат ёмон холестеринни олади (шунда ҳам 20 – 30% егулик билан, қолганини организм ишлаб чиқаради). Аёллардаги «яхши» холестерин меъёри эркаклардаги меъёрдан озгина фарқ қилади: уларда сал юқорироқ юради. Бу кўрсаткични фақат жисмоний юклама орқали ошириш мумкин – ўртача ва оқилона жисмоний юклама организмда яхши холестерин ишлаб чиқаришга кўмаклашади.\nБоз устига, жисмоний юклама таом билан тушаётган зарарли холестерин тўпланишини камайтиради. Хўш, таом орқали кўп миқдорда холестерин қабул қилиб қўйганда қандай йўл тутиш керак? Организмга уни чиқаришга ёрдам бериш учун мушакларни фаол ишлатиш даркор. Шу боис фойдали холестеринни ошириш ва зарарлисини камайтириш (айниқса, инсульт ёки инфарктни бошидан кечирганлар) учун кўпроқ ҳаракат қилиш, жисмоний машқларни бажариш (қарши кўрсатма бўлмаса) лозим.\nЮрак-қон томир тизими нормал ҳолатдаги аёл ва эркакларда юқори зичликдаги липопротеидлар бўйича холестерин меъёри 1 ммоль/л. ёки 39 мг/дл.дан кўп бўлиши керак.\nЮрак ишемик касалликларидан қийналаётган беморлар, инсульт ёки инфарктни бошидан ўтказган кишиларда бу кўрсаткич 1 – 1,5 ммоль/л ёки 40 – 60 мг/дл бўлиши зарур.\nШунингдек, таҳлилда қонда умумий холестерин концентрацияси ҳисобга олинади. У яхши ва ёмон холестерин йиғиндисидан ташкил топади.\nАёл ва эркаклар қонида холестерин даражаси – умумий меъёрдаги холестерин – соғлом кишида 5,2 ммоль/л ёки 200 мг/дл.дан кўп бўлмаслиги керак. Агар ёшларда меъёрдан сал ошганлиги аниқланса, бунга патология сифатида қараш лозим.\nҲатто, холестерин даражаси етарлича ошганда ҳам, афсуски, ўзига хос огоҳлантирувчи белгилар ёки аломатлар бўлмайди. Оқибатда одам томирлари торайгани ва холестерини ошганини хаёлига ҳам келтирмайди.\nХолестерин меъёрини назорат қилмайдиган аёл ва эркаклар юрак соҳасида оғриқ пайдо бўлмагунча ёки юрак хуружи ва инсультни бошидан ўтказмагунча бу ҳақда ўйлаб ҳам кўришмайди.\nХолестерин даражасини мунтазам текширтириб туриш ва унинг ўсишига қарши курашиш зарур. Шунда оғир хасталикларга олиб келувчи атеросклероз асоратларининг олдини олиш мумкин.\nКИМЛАР ХОЛЕСТЕРИН ДАРАЖАСИНИ НАЗОРАТ ҚИЛИШИ КЕРАК?\nКўринишидан соғлом, ҳеч қандай касалликларни сезмаётган одам томирлар саломатлиги, холестерин даражаси тўғрисида ўйлаб ҳам кўрмайди. Гипертония – юқори артериал босимдан қийналаётган, юрак-қон томир тизимида муаммоси бор кишилар салбий таъсирларни бартараф этиш учун холестерин даражасини назорат қилиши керак. Қуйида яна кимлар холестерин даражасини назорат қилишлари кераклигини келтириб ўтамиз:\nюрак етишмовчилиги бўлган кишилар;\nкам ҳаракат турмуш тарзини кечираётганлар;\n40 ёшдан ошган эркаклар;\nменопауза давридаги аёллар;\nХОЛЕСТЕРИНГА ҚОН ТАҲЛИЛИ\nХолестерин даражангизни аниқлаш учун биокимёвий қон таҳлили топшириш керак. Таҳлилни ҳар қандай поликлиникада топширса бўлади. Бунинг учун тирсак венасидан тахминан 5 миллилитр қон олинади. Шуни билиб қўйиш керакки, холестеринга таҳлил топширишдан олдин 12 соат ҳеч нима емаслик, жисмоний юкламаларни чеклаш зарур.\nАввал айтиб ўтганимиздек, биокимёвий қон таҳлили натижаларида холестерин учун учта кўрсаткич бўлади: умумий холестерин, юқори зичликдаги липопротеидлар холестерини ва паст зичликдаги липопротеидлар холестерини. Уларнинг ҳар бири учун меъёр турлича. Бунинг устига, охирги вақтларда катта ёшдаги одамларнинг, эркак ва аёлларнинг холестерин меъёри ҳам фарқланадиган бўлиб қолди. Шунингдек, билиб қўйиш муҳимки, холестерин меъёрини белгиловчи аниқ рақам мавжуд эмас. Соғлом эркак ёки аёлнинг холестерини қандай диапазонда бўлиши кераклиги тўғрисида тавсиялар мавжуд. Ушбу диапазондан катта ёки кичик чекиниш бирорта касалликка олиб келиши мумкин.\nЭРКАК ВА АЁЛЛАРДА ХОЛЕСТЕРИН МЕЪЁРИ\nАёллар қонида холестерин меъёри\nУмумий холестерин: аёллар учун меъёр – 3,6 дан 5,2 ммоль/л.гача;\nўртача ошиши 5,2 – 6,19 ммоль/л;\nанча ошиши – 6,19 ммоль/л.дан кўп.\nПаст зичликдаги липопротеидлар холестерини: меъёр 3,5 ммоль/л, 4,0 ммоль/л.дан ортиғи юқори ҳисобланади.\nЮқори зичликдаги липопротеидлар холестерини: меъёр 0,9 дан 1,9 ммоль/л.гача. 0,78 дан кам бўлганда атеросклерознинг ривожланиш эҳтимоли 3 баравар ошади.\nЭркакларда холестерин меъёри\nУмумий холестерин: эркаклар учун меъёр худди аёлларники каби – 3,6 дан 5,2 ммоль/л.гача.\nЭркакларда «ёмон» холестерин меъёри фарқланади: 2,25 – 4,82 ммоль/л.\nЭркаклар қонида юқори зичликдаги липопротеидлар холестерини: меъёр 0,7 дан 1,7 ммоль/л.гача.\nШунингдек, липид алмашинуви ҳолатини баҳолашда триглицеридлар муҳим роль ўйнайди. Уларнинг меъёри эркак ва аёллар учун деярли бир хил:\nЭркак ва аёллар учун триглицеридлар меъёри: 200 мг/дл.гача.\nМаксимал, лекин рухсат этилган меъёр: 200 – 400 мг/дл.\nЮқори даражадаги триглицеридлар: 400 – 1000 мг/дл.\nЖуда юқори: 1000 мг/дл.дан юқори.\nШуни инобатга олиш керакки, биокимёвий кўрсаткичларни аниқлашда тест ва усуллар турли тиббий лабораторияларда тафовут қилиши мумкин:\nУмумий холестерин: эркак ва аёллар учун меъёр: 3,0 – 6,0 ммоль/л\nПаст зичликдаги липопротеидлар меъёри аёллар учун 1,92 – 4, 51 ммоль/л, эркаклар учун 2,25 – 4,82 ммоль/л.\nЮқори зичликдаги липопротеидлар меъёри аёллар учун 0,86 – 2,28 ммоль/л. эркаклар учун 0,7 – 1,73 ммоль/л.\nШунга кўра лаборатория меъёрлари ҳам фарқ қилиши мумкин. Шу боис, идеалда сиздан таҳлил олган лаборатория меъёрларига риоя этишингиз лозим. Унутманг, қонда холестерин даражаси меъёрни кўрсатса, томирларингиз соғлом бўлади. Таомномага у ёки бу ўзгаришларни киритиш, ёғ, гўшт ва бошқа маҳсулотлар миқдорини ошириш ёки камайтириш орқали ҳам холестерин даражасини назорат қилса бўлади. Лекин бу ўзгаришларнинг барида шифокор билан маслаҳатлашган маъқул.\nЁШ БЎЙИЧА ҚОНДА МЕЪЁРИЙ ХОЛЕСТЕРИН КЎРСАТКИЧЛАРИ\n3,08 – 5,59\n3,32 – 5,96\n3,32 – 5,8\n3,91 – 6,53\n3,91 – 6,94\n3,94 – 7,38\nОрганизмда зарарли ва фойдали холестерин кўрсаткичи ҳам мавжуд: бу атерогенлик коэффициентидир.\nАТК = (умумий холестерин) – паст зичликдаги липопротеидлар/юқори зичликдаги липопротеидлар\n2 – 2,8 – ёшлар учун меъёрий кўрсаткич – 20 – 30 ёш\n3 – 3,5 – одатда 30 ёшдан ошган кишиларда кузатилади, лекин атеросклероз аломати бўлмайди\n4 ва юқори – яъни ёмон холестерин даражаси одатда юрак ишемик касалликларида кузатилади.\nХулоса: ёғ алмашинувини меъёрлаштириш учун қуйидаги таҳлил натижасига эришиш керак:\nУмумий холестерин – 5 ммоль/л.гача.\nАтерогенлик коэффициенти – 3 ммоль/л.гача.\nПаст зичликдаги липопротеидлар – 3 ммоль/л.гача.\nТриглицеридлар – 2 ммоль/л.гача.\nЮқори зичликдаги липопротеидлар – 1 ммоль/л.дан кўп.\nҚуйида холестерин даражаси рўйхати ва аксарият шифокорлар уларни мг/дл (миллиграмм/децилитр) ва ммоль/л (миллимоль/литр)да қандай таснифлаши келтирилган.\nМақбул – 200 мг/дл.гача.\nУстки чегараси – 200 дан 239 мг/дл.гача.\nЮқори – 240 мг/дл ва ундан баланд.\nМақбул даража: 5 ммоль/л.гача.\nХолестерин даражасининг сал ошиши: 5 ва 6,4 ммоль/л орасида.\nХолестерин даражасининг ўртача ошиши: 6,5 ва 7,8 ммоль/л орасида.\nХолестерин даражасининг жуда кўп ошиши: 7,8 ммоль/л.дан баланд.\nЮқори холестерин ва триглицеридлар даражаси қуйидагиларни чақириши мумкин:\nатеросклероз – артерия тешиги торайиши ёки артерия тиқилиб қолиши;\nюрак коронар касалликларининг юқори хавфи – юракка қон ва кислород етказиб берувчи артериянинг шикастланиши;\nмиокард инфаркти – юрак мушак соҳасига қон ва кислород келиши тўсиб қўйилганда содир бўлади ва коронар артерияга одатда ивиб қолган қон (тромб) тиқилиб қолади. Бу юрак мушаги ҳалокатини келтириб чиқаради.\nстенокардия – кўкрак соҳасида оғриқ ёки нохушлик бўлиб, юрак мушаги етарли миқдорда қон қабул қилмаганда юз беради;\nбошқа юрак-қон томир касалликлари – юрак ва қон томирлар хасталиклари;\nинсульт ва мини-инсульт – ивиб қолган қон артерия ёки веналарни тўсиб, бош мия соҳасига қон келишини тўхтатиб қўйганда содир бўлади. Шунингдек, қон томирлари ёрилганда ҳам юз беради. Оқибатда мия ҳужайралари ҳалок бўла бошлайди.\nХОЛЕСТЕРИН ОШИШИ АЛОМАТЛАРИ (ГИПЕРХОЛЕСТЕРИНЕМИЯ)\nХолестерин даражаси ошиши аломатлари мавжуд эмас. Яъни бемор ёки шифокор уни кўрмайди ва пайпаслаб аниқлолмайди. Юқори холестерин даражаси аломатлари сизда атеросклероз белгилари бўлганда аниқланади.\nУмум эътироф этилган юқори холестерин даражаси қуйидагиларни ўз ичига олади:\nюрак коронар артериялар торайиши (оқибати – стенокардия);\nмашқ бажарганда оёқлардаги оғриқ – негаки, оёқларни таъминлайдиган артериялар торайган бўлади;\nқон ивиши ва қон томирлар ёрилиши – бу инсульт ёки транзитор ишемик ҳужум (мини-инсульт)га сабаб бўлиши мумкин;\nтошмалар ёрилиши – бу коронар тромбоз (юракка қон етказиб берувчи артериялардан бирида ҳосил бўлган тромб)га олиб келиши мумкин. Агар бу юрак мушагига сезиларли шикаст етказса, юрак етишмовчилигини келтириб чиқариши мумкин;\nксантома – тери, айниқса, кўз атрофидаги сариқ доғлар. Улар қонда холестерин чўкиндилари саналади. Бу кўпинча холестеринга юқори таъсирчанликни мерос қилиб олган кишиларда кузатилади (оилавий ёки ирсий гиперхолестеринемия).\nХОЛЕСТЕРИН ОШИШИ САБАБЛАРИ\nОзиқ-овқат – тухум, буйрак, айрим денгиз маҳсулотлари сингари баъзи озиқ-овқат маҳсулотлари таркибида холестерин бўлишига қарамай, таомдаги холестерин одам қонидаги холестерин даражасига катта ҳисса қўшмайди. Бироқ тўйинган ёғлар бунга таъсир кўрсатади! Таркибида тўйинган ёғлар кўп бўлган маҳсулотлар: қизил гўшт, айрим пироглар, колбасалар, қаттиқ пишлоқлар, жонивор ёғи, хамирли қандолат маҳсулотлари, тортлар, бисквитли печеньелар ва қаймоқ (яна бир қанча маҳсулотлар бор).\nКамҳаракат турмуш тарзи – бадантарбия қилмайдиган ва кўп вақтини ўтириб/ётиб ўтказадиган кишиларда паст зичликдаги липопротеидлар (ёмон холестерин) даражаси юқори ҳамда юқори зичликдаги липопротеидлар (яхши холестерин) кўрсаткичи эса паст бўлади.\nВазн – ортиқча вазн/семизликдан қийналаётган кишиларда озғин одамлардан кўра паст зичликдаги липопротеидлар даражаси юқорироқ ҳамда юқори зичликдаги липопротеидлар кўрсаткичи пастроқ бўлади.\nЧекиш – паст зичликдаги липопротеидлар даражасига сезиларли таъсир кўрсатади.\nАлкоголь – ҳаддан ташқари кўп алкоголь истеъмол қилувчи кишиларда одатда паст зичликдаги липопротеидлар даражаси юқори ҳамда юқори зичликдаги липопротеидлар кўрсаткичи паст бўлади.\nМаълумки, айрим касалликлар қонда паст зичликдаги липопротеидларнинг ошишига сабаб бўлади. Бу ҳолатларнинг бари шифокор ёрдамида назорат қилиниши ва қўшимча хавфли омиллар бўлмаслиги керак:\nюқори қон босими (гипертензия);\nюқори триглицеридлар даражаси;\nқалқонсимон без функциясининг пасайиши.\nДАВОЛАБ БЎЛМАЙДИГАН ХАВФЛИ ОМИЛЛАР\nГенингиз 1 – юрак ишемик касалликлари ёки инсультни бошидан ўтказган яқин оила аъзолари бўлган кишиларнинг қонида холестерин даражасининг юқори бўлиш хавфи бор. Отангиз/акангиз 55 ёшгача ва/ёки онангиз/опангиз 65 ёшгача инсульт ёхуд юрак ишемик касаллиги билан оғриган бўлса, ўзаро боғлиқлик қайд этилади.\nГенингиз 2 – агар ота-онангиз, ака-укангиз ёки опа-синглингизда гиперхолестеринемия (холестерин ошиши) ёки гиперлипидемия (қонда липидлар миқдори ошиши) аниқланган бўлса, сизда ҳам холестерин даражасининг ошиш хавфи юқори.\nЖинсингиз – аёллардан кўра эркакларнинг қонида холестерин даражаси юқори бўлиши кўп кузатилади.\nЁшингиз – ёш ўтган сайин атеросклерознинг ривожланиш хавфи ортиб боради.\nЭрта менопауза – менопауза даври эрта бошланган аёллар бошқа гўзал жинс вакилаларига қараганда кўпинча юқори холестерин даражасига дучор бўлишади.\nАйрим этник гуруҳлар – ҳинд субконтиненти (Покистон, Бангладеш, Ҳиндистон, Шри-Ланка) аҳолиси бошқа одамлардан кўра кўпроқ юқори холестерин даражасига мубтало бўлишади.\nҚОНДА ХОЛЕСТЕРИН ДАРАЖАСИ ОШГАНДА НИМА ҚИЛИШ КЕРАК?\nБиринчи босқичда ортиқча вазндан қутулиш, спорт билан шуғулланиш, ичиш-чекишни ташлаш, уйқуни меъёрлаштириш (кунига 8 соат), энг муҳими, тўғри овқатланиш кифоя.\nБарчага маълумки, холестеринни камайтириш учун ёғли таомлар истеъмолини чеклаш зарур. Негаки, холестерин гўшт, икра, паштет, сариёғ ва жониворлардан тайёрланган кўпгина маҳсулотлар таркибида мавжуд. Кўп миқдорда мева-сабзавот, яхлит дон, сули, сифатли ёғ истеъмол қилиш лозим. Шуни ёдда тутиш керакки, зайтун ёғи ёки мевалар таркибида, чиндан ҳам, холестерин бўлмайди. Чунки ўсимлик маҳсулотларида «ёмон» холестерин мавжуд эмас.\nЯхши маълумки, таомномаси асосан гуруч, сабзавот ва денгиз маҳсулотларидан иборат бўлган мамлакатлар аҳолиси орасида атеросклероз деярли кузатилмайди. Кўпгина экспертларнинг фикрича, юрак-қон томир касалликларининг ривожланиш хавфи бўлган одамлар холестерин даражасини фақатгина озиқ-овқат таомномасини ўзгартириш билан камайтира олмайди. Устига-устак, соғлом парҳез нафақат холестерин даражасини камайтириш, балки саломатлик учун ниҳоятда фойдали.\nЮҚОРИ ХОЛЕСТЕРИННИ ДОРИ-ДАРМОН БИЛАН ДАВОЛАШ\nАгар юқорида айтиб ўтилган ҳамма чора-тадбирлардан кейин ҳам холестерин даражангиз юқори бўлса, шифокор холестерин даражасини камайтирувчи дори воситаларини тайинлаши мумкин.\nСтатинлар – жигарда фермент блокаторлари бўлиб, улар холестерин ишлаб чиқаради. Мазкур ҳолатда холестерин даражасини 4 ммоль/л.гача ва паст зичликдаги липопротеидлар учун 2 ммоль/л.гача камайтиришни ўз олдига мақсад қилиб қўяди. Статинлар атеросклерозни даволаш ва профилактикаси учун фойдали. Нохуш таъсирларига қабзият, бош оғриғи, қорин оғриғи ва ич кетиши киради.\nАспирин – 16 ёшгача бўлган беморларга тавсия этилмайди.\nТриглицеридлар даражасини камайтирувчи препаратлар – ясама фибра кислотаси.\nНиацин – бу В витамини бўлиб, турли озиқ-овқат маҳсулотларида мавжуд. Уларни кўп миқдорда фақат шифокор рецептига кўра олишингиз мумкин. Ниацин ҳам паст зичликдаги липопротеидлар, ҳам юқори зичликдаги липопротеидларни камайтиради. Нохуш таъсирлари қичима, бош оғриғи, қон қуйилиши ва қулоқдаги шовқин.\nАйрим ҳолатларда холестерин сўрилишини ва сафро кислотаси экскрецияни кучайтирувчи моддалар тайинланиши мумкин. Уларнинг нохуш таъсирлари кўп бўлиб, бемордан муайян билим талаб этилади. Шунда шифокор дори препаратлари йўриқномага асосан қабул қилинаётганига тўлиқ ишонч ҳосил қилади.\nКўпинча беморнинг саломатлиги билан боғлиқ бир нечта жиддий муаммолари бўлади. Шифокорлар юрак, томир, ошқозон-ичак касалликлари профилактикаси учун кўп миқдорда дори-дармонлар ёзиб беришади. Яна бир дори олдингилари билан аралашиб, ёмон таъсир кўрсатиши мумкин. Шу боис ҳамма кўрсатмаларда шифокор билан маслаҳатлашиш зарур. Доктор қайси препаратларни қолдириб, қайсиларини бекор қилишни ҳал этади.\nШифокорларнинг фикрича, холестерин ошишига қарши курашиш аҳолининг турмуш даражасини яхшилаб, умрини узайтиради.


Амрилло Иноятов президент маслаҳатчисига ўринбосар бўлди\n12:52 / 17.07.2020\nБухоро давлат тиббиёт институти ректори Амрилло Иноятов президентнинг ёшлар, фан, таълим, соғлиқни сақлаш, маданият ва спорт масалалари бўйича маслаҳатчиси ўринбосари лавозимига тайинланди.\nФото: БДТИ расмий сайти\nKun.uz манбаси хабар қилишича, президентнинг 2020 йил 16 июлдаги 6028-сонли фармонига биноан, Амрилло Шодиевич Иноятов Ўзбекистон Республикаси президентининг ёшлар, фан, таълим, соғлиқни сақлаш, маданият ва спорт масалалари бўйича маслаҳатчиси ўринбосари лавозимига тайинланди.\nАмрилло Иноятов 2001 йилда Бухоро давлат тиббиёт институтини тамомлаган, дастлаб институтнинг марказий илмий-тадқиқот лабораториясида кичик илмий ходими, кейинчалик 2008 йилда у жарроҳлик стоматологияси кафедраси мудири бўлиб ишлаган.\n2012 йилдан 2014 йилгача Бухоро давлат тиббиёт институтининг стоматология факултети декани бўлади. 2015-2016 йилгача у Тошкент давлат стоматология институтининг Бухоро филиалига раҳбарлик қилган, филиал вилоят тиббиёт институтига қўшиб юборилгач, 2016 йилдан яна институтнинг стоматология факултети деканига айланган. У 2017 йил июнь ойидан ҳозиргача Бухоро давлат тиббиёт институти ректори лавозимида ишлаб келаётган эди.\nШунингдек, А. Иноятов кўплаб монографиялар, ўқув қўлланмалар, 120дан ортиқ илмий мақолалар ва 130дан ортиқ нашрларнинг муаллифи. Тиббиёт фанлари доктори, профессор.\nУ бу лавозимда аввалроқ Тошкент давлат транспорт университетининг ректори лавозимига ўтказилган Одил Абдураҳмонов ўрнини эгаллади.\n18:02 / 18.12.2020\n17:02 / 20.11.2020\nССВ: Эндиликда илмий иш ва монографияларга уч иш кунида хулоса берилади\n17:26 / 06.11.2020\n«Аҳоли давлат тизимида кўрсатилган хизматларнинг 43 фоизи учун пул тўламоқда» – Президент масъуллардан изоҳ сўради


Осиё чемпионати ва "Beirut Open"да қатнашган таэквондочиларимиз муносиб кутиб олинди + ФОТО / Olamsport.com\nОсиё чемпионати ва "Beirut Open"да қатнашган таэквондочиларимиз муносиб кутиб олинди + ФОТО\nҲар иккала мусобақада Ўзбекистон шарафини 17 нафар таэквондочи ҳимоя қилди. Ваеилларимиз қитъа чемпионатида 3та олтин, 1та кумуш ва 6та бронза медалига эга чиқишди ҳамда умумжамоа ҳисобида иккинчи ўринни эгаллашди.\n"Beirut Open"да эса таэквондочиларимиз 5та олтин, 2та кумуш ва 3та бронза медални қўлга киритиб умумжамоа ҳисобида БИРИНЧИ ўринни эгаллади.\nБугун, 22 июнь куни соат 01:00да спортчиларимиз Ислом Каримов номидаги Тошкент халқаро аэропортида муносиб тарзда кутиб олинди. Кутиб олиш маросимида Ўзбекистон таэквондо WT ассоциацияси мутасаддилари, спортчиларнинг яқинлари ва ОАВ ходимлари иштирок этишди.\nТакэвондочиларимиз ўз рақибларини билиб олишди 0\nНигора Турсунқулованинг Олимпиададаги эҳтимолий рақиблари 0\nМуроджон Чориев: "Таэквондочилар Токиодаги йиғинни жадал суръатларда олиб боришмоқда" 0


Ўзбекистон россияликлар саёҳат қилувчи энг машҳур йўналиш сифатида эътироф этилди - Darakchi\nЖАМИЯТ 10.10.2019, 22:07\nРоссиялик мутахассислар tutu.ru ёрдамида 2018 йилнинг январидан 2019 йилнинг сентябрь ойи охирига қадар сотилган авиачипталар бўйича таҳлил ўтказишди. Тадқиқот натижалари асосида энг машҳур 3 йўналиш рўйхати тузилди, унда биринчи ўринни – Ўзбекистон, иккинчи ўринни – Арманистон ҳамда учинчи ўринни Германия мамлакатлари эгаллади, дея хабар беради “Ўзбектуризми” матбуот хизмати.\nШу билан бирга, манбада Ўзбекистонга Россиянинг айнан қайси шаҳарларидан кўпроқ саёҳат қилиниши ҳам қайд этилган. Унга кўра, дастлабки учликдан Москва (66,1 фоиз), Санкт-Петербург (9,2 фоиз) ҳамда Новороссийск (3,9 фоиз) шаҳарлари ўрин олган. Бундан ташқари, Краснодар, Қозон, Екатеринбург, Иркутск, Тюмень, Красноярск ва Воронеж ҳам Ўзбекистонга парвоз учун энг кўп талаб қайд этилган РФ шаҳарлари рўйхатига кирган.\nРФнинг етакчи нашрларидан бири ҳисобланган rbc.ru’да келтирилишича, Москва ва Санкт-Петербургда бошқа шаҳарларга нисбатан аҳоли сони кўп бўлгани боис улар рўйхатда етакчилик қилмоқда. “Аҳоли сони қанча кўп бўлса, шунча кўп одам саёҳат қилади”, - дея изоҳ берилган tutu.ru матбуот хизмати томонидан. Шу билан бирга, РФнинг бошқа шаҳарларига нисбатан Москвадан Ўзбекистонга амалга оширилувчи тўғридан-тўғри авиарейсларнинг кўплиги ҳам пойтахтнинг етакчилигига сабаб сифатида келтирилган.\nЯна бир оммабоп нашрлардан бири ҳисобланган aviaport.ru’да таъкидланишича, сўнгги 1,5 йилда сайёҳларнинг Ўзбекистонга бўлган қизиқиши ўсмоқда. Жумладан, ойлар кесимида Ўзбекистон кўп маротаба 2019 йил давомида сотилган авиачипталар бўйича энг машҳур мамлакат сифатида эътироф этилган. Тадқиқот даврида Ўзбекистоннинг хорижий трафикдаги улуши тахминан 50 фоизга ўсган. Яқин хориж мамлакатлари сегментида эса Ўзбекистоннинг улуши ўртача 16-18 фоизни ташкил қилади. Статистик маълумотларга кўра, Ўзбекистонга саёҳат қилувчи россияликлар сони 2019 йилнинг илк 9 ойида 353 771 кишини ташкил қилди, бу эса ўтган йилнинг шу даврига нисбатан 126,8 фоизга кўп дегани. “Ўзбекистон нимаси билан машҳур? Мазали таомлари, ранг-баранг бозорлари ва қадимий обидалари билан. Эҳтимол, айнан шу россиялик туристларни бу диёрга жалб қилаётгандир?”, - дейилади businesspskov.ru’да.


Аждодлардан ўтган гунох ва лаънатлар — Dilkashradio.com\nБугунги сухбатимизнинг мавзусини эшитиб асло хайрон бўлманг. Бу мавзу бир оз ғалати бўлсада, Айни хақиқат. Аждодларимиз қилган гуноҳ бизга таъсир қилади, ўша гуноҳнинг таъсири эса ҳаётимиз эшигини очиб қўяди. Худо болаларни руҳан ота-оналар орқали ҳимоя қилишни хоҳлаган. Ота-оналарнинг фарзандларини ҳимоя қилиши, худди соябонга ўхшайди. Қанча қаттиқ ёмғир ёғмасин, агар бола соябон тагида бўлса, хўл бўлмайди. Аммо агар соябоннинг қаеридадир тешик бўлса, тешик бор жойдан боланинг устига сув томади. Боланинг бошқа жойи қуруқ бўлса ҳам, айнан тешик остидаги жойи хўл бўлади. Агар ота билиб туриб гуноҳ қилса, ҳимоядан яъни соябондан тешик очган бўлади. соябон тагидагиларнинг ҳам ўша жойи заиф бўлиб қолади. Агар ота қандайдир гуноҳи орқали ёвуз руҳларга эшик очган бўлса, болалар ҳам худди шу ёвуз куч таъсирига заиф бўлиб қолади. Болалар аждодларининг гуноҳлари учун айбдор бўлмаса ҳам, аждодлар қилган гуноҳ кейинги авлодни ёвуз кучга “эга” қилиб қўяди. Болаларни ҳимоясиз қолдиради ёки ўша маълум бир гуноҳга чидамсиз қилиб қўяди.\nБиз бу мероснинг таъсирларини тўхтатишимиз мумкин:\n— Биз билганимизча, уларнинг қилган гуноҳлари учун, бирма-бир тавба қилишимиз керак.\n— Хочнинг қудрати билан биз аждодларимиз гуноҳи билан ўзимизнинг ўртамизга унинг кони билан чизиқ тортишимиз керак, шу йўл билан биз улар қилган гуноҳларини кучини ҳаётимиздаги ва болаларимизнинг ҳаётидаги таъсирини тўхтатамиз.\nГуноҳимиз болаларимизнинг ҳаётида шайтоннинг ҳужумларига эшик очса, Худонинг ҳимояси эса болаларимизни Унинг ғамхўрлиги туфайли ишончли ҳимоя остида ўстиради. Буни эсимиздан чиқармаслигимиз керак: “Мени севиб, амрларимга амал қилганларнинг минглаб авлодларигача Ўз Муҳаббатимни кўрсатаман”\nТавротнинг бешта китобларидан бири бўлган Чиқиш китобининг 20 боби 4-6 оятларида, “Ўзларингга ҳеч қандай бутни, ёки осмонда ё ерда ё ер остидаги сувда мавжуд бўлган бирон нарсанинг шаклини ясаманг. Ўша худолар ёки бутларга сажда қилманг, хизмат қилманг. Мен Эгангиз Худо, сизларнинг севгингизни бошқа худолар билан баҳам кўрмайдиган Худоман. Мендан нафратланадиганларни жазолайман, уларнинг гуноҳлари оқибатларини болаларига, набираларига, ва чевараларига олиб келаман. Лекин Мени севиб, амрларимга риоя қиладиганларнинг минг-минг авлодларига собит севгимни кўрсатаман.” Деб ёзилган. Шундай қудратли Худодан қўрқмаслик ва Унинг амрига бўйсунмаслик ахмоқликдан бошқа нарса эмас. Сулаймон пайғамбарнинг Маталлар китобида “Худованддан қўрқиш доноликнинг бошидир”, деб ёзилган эди. Ундан қўрқадиган ќар бир киши Унинг амрларига шак-шубхасиз амал қилиши керак.\nЯна Чиқиш китобининг 34 боби 7 оятида: “Минг-минг авлодларга собит севгимни кўрсатавераман. Фосиқликни, исённи ва гуноҳларни кечираман. Лекин айбдорларни асло жазосиз қолдирмайман. Мен уларни жазолаб, уларнинг гуноҳлари оқибатини болаларига, набираларига, ва чевараларига олиб келаман.” , деб ёзилган. Худованд бизга атрофимиздагилар орқали тўғри ишлар қилишга ундайди. Уни таниб билишга, Унга яқин бўлишга ва Унинг иродасига кўра хаёт кечиришга ундайди. Аммо доим хам Унинг даъватларини эшита олмаймиз. Суќбатимиз охирида бир оятни эътиборингизга хавола қиламиз: Бугун еру осмон гувоҳ: Мен олдингизга ҳаётни ва ўлимни, баракани ва лаънатни қўйдим.


АГМК - "Пахтакор": Матнли трансляция\n1 ноябрь, 2020, 16:55\nЎзбекистон Coca Cola Суперлигаси 22-туридан ўрин олган АГМК - "Пахтакор" беллашувини ушбу саҳифа орқали кузатиб боришингиз мумкин. Ўйиннинг хавфли вазиятларини ўз вақтида кузатиб бориш учун саҳифани янгилаб туриш тавсия этилади.\nКозакнинг жарима майдони ташқарисидан берган зарбасини дарвозабон ушлаб олди.\nАГМК футболчиси тиббий ёрдам қабул қилиб олди.\nОлмалиқликлар ҳеч бўлмаса 1 та гол уриш учун олдинга боряпти.\nУмаровнинг жарима майдони ташқарисидан берган зарбаси ноаниқ кетди.\nАмановнинг жаримадан йўллаган зарбаси жонли деворга тегиб қайтди.\nТурсунов ўрнига Нурматов майдонга туширилди.\nКозакнинг зарбаси жонли деворга тегиб қайтди.\nШораҳмедов ўрнига Сулаймонов майдонга тушди.\nКозак майдонга туширилди. Собирхўжаев захирага олинди.\nДердийок Сергеев ўрнига майдонга тушди. Кримец ўз ўрнини Исмоиловга бўшатиб берди.\nГООООООООООООЛЛЛЛЛЛЛЛЛЛЛЛЛЛЛЛЛ!!! Ҳамдамов "Пахтакор"нинг давомий ҳужумини гол билан якунлади.\nПолвоновнинг зарбасини Суюнов қайтарди.\nЧеран ўрнига Сидиқов майдонга тушди.\nГООООООООООЛЛЛЛЛЛЛЛЛЛЛЛЛ!!! "Пахтакор" яна ҳисобни йириклаштирди. Черан анча ақлли ҳаракат қилди.\nАГМК тўп назоратини ўзида сақлаб турибди, аммо вазиятлар яратишга қийналмоқда.\nСултонов Машариповнинг дастлабки зарбасини қайтарди. Алижоновнинг такрорий зарбаси эса ноаниқ кетди.\n"Пахтакор" анча хотиржам ўйнамоқда.\nВацадзе тиббий ёрдам олди.\nГООООООООООООЛЛЛЛЛЛЛЛЛЛЛЛЛЛЛЛ!!! Мурод Тошматов бурчакдан узатилган тўпдан сўнг, ўз дарвозасини ишғол қилиб қўйди. 0:4.\nГОООООООООООЛЛЛЛЛЛЛЛЛЛЛЛЛЛЛ!!! "Пахтакор" ғалабани йирик кўринишга олиб келди. Алижоновнинг зарбаси дарвоза тўсинига тегиб қайтди. Уни Сергеев дарвозага боши билан жойлаб қўйди.\nАлижоновнинг олис бурчакка йўллаган зарбаси ноаниқ кетди. Анча хавфли уруниш.\nАъзамов ва Турсунов тортишиб қолди.\nТошматовга тиббий ёрдам кўрсатилмоқда.\nОлмалиқликлар тўпни ўзида сақлаб тургани билан вазиятлар ярата олмаяпти.\nГОООООООООООЛЛЛЛЛЛЛЛЛЛЛЛЛЛЛЛЛ!!! Ҳамдамов жарима майдони ташқарисидан берган зарбаси идеал чиқди. Тўп дарвоза тўсинига ҳам тегиб олгани унинг жозибасини оширди.\nГол ўтказиб юборган икки карра куч билан олдинга бормоқда.\nГригалашвилининг зарбаси Суюнов томонидан қайтарилди.\nМашарипов кичик жароҳат олганга ўхшайди.\nГОООООООООООЛЛЛЛЛЛЛЛЛЛЛЛЛЛЛ!!! Машарипов ҳисобни очмоқда. Черандан яхши узатма.\nГригалашвилининг техник хатоси сабаб тўп олдирилди.\nАГМК яна тўпни назорат қилмоқда.\nОлмалиқликларнинг жарима майдонига узатган тўплари ҳимоячилар томонидан қайтарилмоқда.\nҲамдамовнинг ўнг қанотдан уюштирган рейди ва узатмаси ажойиб чиқди. Сергеев тўпга нотўғри тегинди. Ортида турган Черан зарба беришга тайёр эди.\n"Пахтакор" тўпни рақибга топшириб қўйди.\nАГМК ўз майдонида ҳаракат қилаётганини тўлиқ ҳис қилган ҳолда тенг ўйин кўрсатмоқда.\nҲамдамовга тўп етиб келишига дарвозабон йўл қўймади. Султоновнинг бош билан тўпни узоқлаштиришга интилиши сал бўлмаса хато билан якунланиши ҳам мумкин эди.\nВацадзе ва Аъзамов тўқнашиб кетди. Тиббий ёрдам кўрсатилмоқда.\nАГМК бурчак зарбасини амалга оширди. Аммо ҳимоячилар тўпни қайтаришга эришди.\nАссалому алайкум, Суперлига ихлосмандлари. Куннинг, турнинг ва балки мавсумнинг марказий учрашуви бошланмоқда. АГМК "Пахтакор"ни ўз майдонида қабул қилади. Матнли трансляцияни Абдулвосид Валихонов олиб боради.


Коронавирус бўйича қатор қатор профилактик чекловлар жорий этилди - 18.03.2020, Sputnik Ўзбекистон\nБемор ва унинг оила аъзолари, бемор билан мулоқотда бўлганларнинг шахсий маълумотлари сир сақланиши бўйича қатъий назорат ўрнатилади 18.03.2020, Sputnik Ўзбекистон\nТОШКЕНТ, 18 мар - Sputnik. Ўзбекистонда коронавирус бўйича бир қатор профилактик чекловлар жорий этилди.\nХусусан, барча даволаш-профилактика муассасаларида COVID-19 коронавирус инфекцияси бўйича чеклов ўрнатилади;\n* беморларни кўргани келган ва бошқа бегона шахсларни даволаш-профилактика муассасаларига кириши, беморларни ташхисот-даволаш ишларига боғлиқ бўлмаган шахслар билан тўғридан-тўғри мулоқот қилишлари тақиқланади;\n* даволаш-профилактика муассасаларига келаётган беморларни тана ҳароратини ўлчаш, эпидемиологик суриштирув ва коронавирус белгиларига текшириб фильтрдан ўтказиш ташкил этилади;\n* даволаш-профилактика муассасаларига кириш ва чиқишни қатъий тартиб асосида амалга оширилиши ва ички ишлар бошқармаларини жалб этган ҳолда муассасани периметри бўйлаб куну-тун қўриқланиши жорий этилади;\n* Санитария-эпидемиологик осойишталик агентлиги ҳузуридаги вирусология лабораторияси COVID-19 коронавирус инфекциясига лаборатория таҳлилларини ўтказиш миллий референс лабораторияси деб белгиланади ҳамда Вирусология илмий-тадқиқот институти ва ҳудудий СЭОМ вирусология лабораторияларида ўтказилган таҳлиллар мусбат натижа берган ҳолларда миллий референс лабораториясида қайта текширувдан ўтказилиб, унинг натижасига асосан якуний ташхис қўйиш амалиёти жорий этилади;\n* бемор ва унинг оила аъзолари, бемор билан мулоқотда бўлганларнинг шахсий маълумотлари сир сақланиши бўйича қатъий назорат ўрнатилади;


Озарбайжон Арманистон қўшинларини Келбажар вилоятидан олиб чиқишни 25 ноябрга қолдиришга рози бўлди\nБоку Арманистон армияси ва аҳолисини Озарбайжоннинг Келбажар вилоятидан олиб чиқиш жараёнини 25 ноябргача узайтиришга рози бўлди, деди Озарбайжон Президентининг ёрдамчиси.\nУнинг сўзларига кўра, Арманистон ҳукумати ушбу сўровни Россия томони орқали юборган ва Озарбайжон инсонпарварлик сабаблари билан кейинга қолдирилишига розилик берган, чунки Келбажар вилоятидан Арманистонга олиб борадиган ягона йўлнинг етарли бўлмаганлиги сабабли жараённи белгиланган муддат ичида тугатиш мумкин эмас.\nРоссия, Озарбайжон ва Арманистон раҳбарлари томонидан имзоланган Қорабоғдаги уруш ҳаракатларини тўхтатиш тўғрисидаги баёнотга кўра, Арманистон қўшинлари 15 ноябрга қадар Келбажардан олиб чиқилиши керак эди.\nАрманистон аҳолиси у ердан кетганидан кейин Озарбайжон ушбу минтақада ўз ҳарбийларини жойлаштиришга тайёрланмоқда, деди Мудофаа вазирлиги халқаро ҳарбий ҳамкорлик бошқармаси бошлиғи Хусейн Маҳмудов.\n«Мен Озарбайжон Қуролли Кучларининг бўлинмалари аллақачон тайёр эканлигини, улар Арманистон аҳолиси у эрдан кетганидан кейин Келбажар вилоятида жойлаштирилишини тўлиқ жавобгарлик билан эълон қиламан», деди Маҳмудов якшанба куни бўлиб ўтган брифингда.\nУнга кўра минтақанинг арман аҳолиси минтақани тарк этмоқда. «Биз ҳеч қандай провокацияни кўрмаяпмиз», дея қўшимча қилди у.\nШу билан бирга, у Озарбайжон ҳарбийлари Арманистон аҳолисини Келбажар ҳудудидан олиб чиқиш жараёнига аралашмаганлигини таъкидлади.\nАйни пайтда Россия ҳарбийлари Тоғли Қорабоғга қайтаётган Лачин йўлагида қочқинлар бўлган 19 та автобусни кузатиб боришмоқда, деб хабар қилди якшанба куни Россия миллий мудофаани бошқариш маркази. Қочоқларни қайтариш — Тоғли Қорабоғда ташкил этилаётган Россия гуманитар ёрдам марказининг вазифаларидан бири. Марказнинг олдинга йўналтирилган гуруҳи 14 ноябрда Қорабоғда иш бошлади, деди Россия ҳарбийлари.


Ҳар бир мурожаат эътиборда: ҚОНУННИ МЕНСИМАГАН ПАНД ЕЙДИ... - AUZ.UZ\nҲар бир мурожаат эътиборда: ҚОНУННИ МЕНСИМАГАН ПАНД ЕЙДИ...\nИзбоскан тумани адлия бўлимигаЮқори мҳалла фуқаролар йиғинида яшовчи М.Ёқубова тиббиёт бирлашмасидаги иш бирлиги ноқонуний пасайтирилганлигидан норози бўлиб мурожаат қилди. Фуқаролик ишлари бўйича Избоскан туманлараро судига жавобгардан 3 миллион 936 минг 300 сўм тўланмай қолган иш ҳақини ундириш бўйича даъво аризаси киритилди. Суд даъвогарнинг аризасини тўлиқ қаноатлантирди.\nТуман халқ таълими бўлимининг мансабдор шахсларини хатти-ҳаракатларидан кўнгли тўлмаган Пойтуғ шаҳар Амир Темур маҳалласида истиқомат қилувчи А.Илаев бўлимимизга охирги илинж сифатида ташриф буюрди. Ўрганишлар мансабдор шахсларнинг Қонун талабларини бузганини кўрсатди. Маъмурий ишлар бўйича туман суди уларга нисбатан энг кам ойлик иш ҳақининг 2/1 қисми миқдорида маъмурий жарима жазосини тайинлади.\nБештерак маҳалласидан келган Т.Ахунова эса, қизини “Чувама аёллар мурувват уйи”га жойлаштира олмаётгани сабабли амалий ёрдам сўраган. Тегишли тартибда олиб борилган чора-тадбирлар натижасида қизи мурувват уйига қабул қилиниб, доимий истиқомат қилиши учун жойлаштирилди.\nБугун “Халқ давлат органларига эмас, давлат органлари халққа хизмат қилиши керак” деган тамойил давлат ва жамият ҳаётига татбиқ этилди. Мурожаатлар билан ишлашнинг замонавий ўзбек моделини яратишга эришилди. Республикамизнинг барча ҳудудида тенг имкониятлар, очиқ ва шаффоф механизм ишламоқда. Амалга ошираётган ишларимиздан ҳар қандай мурожаат эътиборсиз қолмаслигини фуқароларимиз ҳис этишлари лозим.\nИзбоскан тумани адлия бўлими


Маҳаллада ахборот хавфсизлиги муҳим масала | Interpress.uz\nБош саҳифаЯнгиликларЖаҳонМаҳаллада ахборот хавфсизлиги муҳим масала\nМаҳаллада ахборот хавфсизлиги муҳим масала\n11:20 | 16-04-2021\nДавлатимиз раҳбари ташаббуси билан маҳалла институтининг жамиятда барқарорлик ва тотувликни таъминлаш, оилаларни мустахкамлаш, ёш авлодни она Ватанга муҳаббат ва садоқат руҳида тарбиялаш, аҳолини ижтимоий қўллаб-кувватлаш ишларида ролини янада оширишга қаратилган кенг кўламли ислоҳотлар амалга оширилмоқда. Ўзбекистон Республикасининг 2020 йил 2 мартдаги қонуни билан 22 март — Маҳалла тизими ходимлари куни этиб белгилани бунинг яққол исботи.\nШу билан бирга «Темир дафтар», «Аёллар дафтари» ва «Ёшлар дафтари»га киритилган ҳамда тадбиркорлик билан шуғулланиш учун кредит ажратиладиган фуқаролар рўйхатини шакллантириш устувор вазифа этиб белгиланди. Мазкур дафтарларга киритилганлар, шунингдек, ҳар бир туман (шаҳар)дан камида 10 нафардан кам таъминланган ва ижтимоий ҳимояга муҳтож кексалар, Иккинчи жаҳон уруши иштирокчилари ва фронторти фахрийлари учун «Муқаддас қадамжолар бўйлаб» имтиёзли саёҳатлари ташкил этилди.\nЎзбекистонда маҳалланинг миллий қадриятлар ва эзгу амаллар маскани эканини яхши биламиз. Миллий, ахлоқий ва маиший тартиб-қоидаларга риоя қилиш, тўй-маърака ва яхши-ёмон кунларни бирга ўтказиш айнан ўзбек маҳалласига хос анъаналар эканлиги бошқа халқлар учун намуна бўла олади. Бундан ташқари, сўнгги йилларда Ўзбекистонда оила институтини ҳар томонлама мустаҳкамлаш борасида давлат сиёсати самарали амалга оширилмоқда. Мақсад энг қуйи бўғин – маҳалла ва ҳар бир оилага қадар кириб борадиган тизим яратиш. Шу билан бирга маҳаллада ахборот хавфсизлигини таъминлаш устувор вазифага айланган. Ҳар биримиз яхши биламиз, бугунги кунда ижтимоий тармоқлар орқали турли бўҳтонлар, фитна фасодлар кенг тарқалмоқда. Қолаверса, бугун кўз ўнгимизда содир бўлаётган ҳодисаларнинг ўзи ҳаётнинг аччиқ ҳақиқатидан сабоқ чиқаришга ундайди.\nБу аччиқ ҳақиқат шундан иборатки, катта давлатлар ўртасида дунёни, табиий ресурсларга бой ўлкаларни тақсимлаш «ўйин»лари тинганича йўқ. Ҳар бир тўнтариш, ҳар бир низо ва можаро ортида у ёки бу давлатни мутеликка қайтариш интилиши ётганини мутахассислар бежиз таъкидламаяпти. Энг ёмони, ёш мустақил давлатларни танлаб олган тараққиёт йўлидан, орзу-мақсадларига эришиш, янги жамият қуриш йўлидан қайтармоқчи бўлса, аввало, мустақил дунёқараши шаклланиб улгурмаган ёшларнинг қалби ва онгининг мўртлигидан фойдаланишга, уларни бегона ғоялар билан чалғитиб, ўзининг ғаразли ниятларини амалга ошириш йўлида қурол қилиб олишга уринаётганини сезиш учун катта сиёсатчи бўлиш шарт эмас. Европа мамлакатларида мухожирликка қарши руҳдаги ирқчи ва миллатчи ёшлар ҳаракатининг урчиб бораётгани, улар дастидан катта ёшлиларнинг кўчаларга чиқишга қўрқиб қолгани, Шарқ мамлакатлари ёшлари ҳаётига фаҳш, зўравонлик, номуссизлик, андишасизлик каби ёт қусурларнинг кириб келаётгани маънавият масаласига эътиборни ҳар қачонгидан кўра кучайтиришни талаб этади.\nДавлатимиз хавфсизлигини таъминлашнинг асоси — мамлакатимиз ёшлари. Ёшлар — бизнинг таянчимиз, эртанги кундан умидимиз, савоб ишларимизнинг давомчилари деб кўп гапирамиз. Нафақат хавфсизлигимиз, давлатимизнинг келажакда барқарор бўлиши ҳам ёшларимиз дунёқараши қандай шаклланишига бевосита боғлиқ. Иморатнинг пойдевор қанчалик бақувват бўлса, иморат ҳам шунчалик умрбоқий туради. Заиф пойдевор устига қурилган ҳар қандай бино қулаб тушиши тайин.Мамлакатимиз пойдевори, шубҳасиз, аҳолининг 60 фоиздан кўпроғини ташкил этган ёшлардир.\nШу сабабдан ҳам бугун дунёда кечаётган мураккаб жараёнларни таҳлил қилишда уларга, энг аввало, маънавият кўзи билан қараш, ҳаётимизга кириб келаётган, аҳлоқимизга, менталитетимизга зид ғояларни аниқлаш, аҳоли турли қатламларига таъсирини ўрганиш, миллий манфаатларимизга, ҳаёт тарзимизга мос келмайдиган жиҳатларини очиб бериш, ва, табиийки, зарур чоралар кўриш муҳим аҳамият касб этади. Хўш, менталитетимизга зид ғоялар, ахборот хуружлари қаердан кириб келаяпти? Одамларни ҳокимиятдан норози бўлишга чорлаётган, қилдан қийиқ қидиришга интилаётган кучлар қандай иш кўраяпти? Ахир, туппа-тузук барқарор давлатларни беқарор давлатларга айлантирган, “инсон ҳуқуқлари ва демократия ниқоби” остида хонавайрон қилганлар Интернет ва ижтимоий тармоқлардан фойдаланмадими?\nШунинг учун Интернет тармоғида ахборот хавфсизлигини таъминлаш масаласи тобора долзарб аҳамият касб этаётир. Яъни, глобал ахборот маконига теран кўз билан қарасак, унда мавжуд барча ахборотларни ҳам фойдали ва безиён деб бўлмайди. Хусусан, айни пайтда интернет тармоғида ўз жонига қасд қилишнинг осон йўлларини тарғиб қилувчи тўққиз минг, порнографик мазмунга эга тўрт мингдан зиёд сайтлар, шунингдек, зўравонлик ва ёвузлик руҳидаги компьютер ўйинлари борки, улар миллий қадриятларимизга зид ва ёш авлод тарбиясига тўғридан-тўғри салбий таъсир кўрсатиши эҳтимолдан холи эмас. Интернетни чеклаб қўйиш ёки ахборот олишни тақиқлаш билан муаммо ҳал бўлмаслиги барчамизга аён. Шундай экан, онги ва дунёқараши эндигина шаклланаётган ёш авлоднинг маънавий олами дахлсизлигини асраш олдимизда турган энг муҳим масалалардан биридир.\nБугун кимда ахборотни биринчи бўлиб тарқатиш, уни истеъмолчига етказиш имкони бўлса, ўша ҳақ, ўшанинг айтгани тўғри бўлиб чиқаяпти. Ана шундай бир шароитда эса ахборот хуружларига қарши иммунитет шакллантирилмаган ёки шаклланмаган давлатларда “Демократия ва инсон ҳуқуқлари бузилмоқда” қабилидаги арзон сафсаталар тарқатилмоқдаки, оқибатда замири пуч турфа инқилобларни уюштириш мумкин бўлиб қолди. Агар маълум бир муддат ўтгач, ана шу давлатлар аҳолисининг турмуш тарзи, иқтисодиёти ва халқ фаровонлиги бир баҳя бўлса-да, ижобий томонга ўзгарганида эди, бундай инқилобларнинг жабрини тортаётган халқлар норозилиги кучаймаган бўлар эди.\nЭрамиздан аввалги VI асрда яшаган Хитой файласуфи Сун Цзи қўлланмаларида ахборот хуружларининг бошқачароқ тури, яъни психологик урушларда фойдаланиш мумкин бўлган услублар баён қилинади. Файласуфнинг фикрича, ўз ғанимини енгиш учун, энг аввало, “душманингиз мамлакатидаги ҳамма яхши нарсаларни пароканда қилинг, раҳбарлари обрўини тўкинг ва ўрни келганда уларни жамоатчилик олдида изза қилинг, шу мақсадда энг қабиҳ ва разил кишилар билан ҳамкорликдан фойдаланинг, фуқаролари орасида низо ва тўқнашувлар келтириб чиқаринг, ахборот ва шериклар сотиб олиш учун таклиф ва совғаларга сахий бўлинг, ёшларни кексаларга гиж-гижланг, умуман, пулни ҳам, ваъдаларни ҳам аяманг, чунки улар ажойиб натижалар беради” қабилидаги маслаҳатлар берилади.Биз бугун дунё деб аталмиш улкан саҳнада ана шундай сценарийлар кун сайин сайқалланаётганига, ривожлантирилаётганига, Сун Цзи айтганидек, совға-саломлар тортиқ қилинаётганига гувоҳ бўлмоқдамиз.\nДемак, дунёда ахборот хуружлари ҳалигача тинмаётган, аксинча, ҳам шаклан, ҳам мазмунан ривожланаётган экан, миллий матбуотнинг ҳам жамият олдидаги масъулияти, жавобгарлиги масаласи энг муҳим масалалардан бири бўлиб қолаверади.Бу шуни ҳам кўрсатадики, XXI аср матбуоти учун айни пайтда катта ёки кичик, аҳамиятли ёки аҳамиятсиз мавзунинг ўзи қолмаганини кўрсатаяпти. Дунёда ягона ахборот макони шаклланиб улгургани, бирор-бир давлат бу макондан ажралган ҳолда яшай олмаслигини инобатга олсак, ўзига хос тараққиёт йўлини танлаган Ўзбекистонимиз учун, унинг матбуоти учун ҳам маънавий масалалар тарғиботи ўз аҳамиятини йўқотмайди.\n“Сиёсатда “Сен ухлаганингда душманинг уйғоқ бўлади” деган нақл бекорга қўлланилмайди. Маънавий жиҳатдан ғофилликка ҳеч кимнинг ҳаққи йўқ. Лоқайдликни бас қилиш, мудроқ ҳолатидан уйғониш керак. Бунинг учун эса энг аввало илм сари ҳаракат қилиш, оила, боғча, мактаб, олий таълим, маҳалла, мутасадди ташкилотлар ҳамда жамоат ташкилотлари мунтазам равишда ҳамкорликда иш олиб бориши зарур. Маҳаллаларда “маҳаллабай”, “фуқаробай” ишлаш тизимини кенг йўлга қўйиш зарур. Ана шунда таълим-тарбияда узилиш, маънавиятда бўшлиқ юзага келмайди.\nПрезидентимизнинг 2021 йил 26 мартда қабул қилинган “Маънавий-маърифий ишлар тизимини тубдан такомиллаштириш чора-тадбирлари тўғрисида”га қарорида устувор йўналишлар сифатида, биринчи навбатда, “Миллий тикланишдан – миллий юксалиш сари” ғоясини умуммиллий ҳаракатга айлантириш, оила, таълим ташкилотлари ва маҳаллаларда маънавий тарбиянинг узвийлигини таъминлаш вазифаси қўйилди.\nБунда маънавий тарбия билан боғлиқ ишлар маълум ҳудудларда эмас, бутун мамлакатда яхлит олиб борилиши ва ҳамма жойда талаб даражасидаги самарага эришилиши кўзда тутилади. Шундан келиб чиқиб, маънавий тарбия билан боғлиқ тарғибот-ташвиқот ишлари қандай самара бераётгани билан шуғулланувчи доимий мониторинг тизими жорий этилади.\nДунё яхлит ахборот майдонига айланиб бормоқда. Табиийки давлатларинингқудрати, уларнинг салоҳияти нечоғлик кўп ахборотга эга эканлигига боғлиқ бўлиб қоляпти. Энг муҳим жиҳати, ахборотга эгалик қилиш атрофида маънавият, иқтисодиёт, сиёсат каби барча йўналишларда рақобат ҳар қачонгидан кучайиб бормоқда. Ана шундай ахборотлашув шароитида ахборотга бўлган муносабат тубдан ўзгаради, уни шаклланишида ахборотни олиш, қабул қилиш маданиятининг ўрни тобора ортиб боради. Шуларни ҳисобга олган ҳолда Қарорда аниқ белгиланган вазифалар қаторида олий таълим тизимининг магистратура таълим босқичида “PR-менежер” мутахассислиги бўйича кадрлар тайёрлаш белгиланди.\nШу билан бирга, Қарорда олиб борилаётган кенг кўламли тадбир-чораларга қарамасдан маънавий-маърифий ислоҳотларнинг самарасига тўсиқ бўлаётган тизимли муаммолар сақланиб қолаётгани сабаблари аниқ-равшан кўрсатиб берилди. Чунончи, маънавий-маърифий тарбия ишини ташкил этишда яхлит самарали, таъсирчан тизим мавжуд эмас, миллий тараққиёт билан бевосита боғлиқ бу жараёнга дахлдор илмий-тадқиқот ишлари суст олиб борилмоқда, ҳокимликлар, фуқаролик жамияти ва маҳалла институтлари, хусусий сектор ҳамда оммавий ахборот воситаларининг ижтимоий ҳамкорлиги йўлга қўйилмаган.\nБоз устига, ҳокимлик, вазирлик ва бошқа расмий идораларнинг айрим раҳбарларида маънавият масалалари билан шуғулланишга, ОАВ имкониятларидан унумли фойдаланишга, мавжуд муамоларни биргаликда ҳал этишга хоҳишнинг ўзи йўқ. Улар матбуотни ортиқча ташвиш келтирадиган, камчилик ва нуқсонларни ошкор қиладиган восита деб тушунади. Албатта, маънавий тарбия билан боғлиқишлар осон вазифа эмас. У ҳар бир инсон, ҳар бир оила, ҳар бир сиёсий партия ва ҳаракатдан, бутун жамиятдан жиддий эътибор ва узлуксиз меҳнат талаб қилади. Айниқса, бугунги кунда — мафкуравий курашлар гоҳ ошкора, гоҳ пинҳона тус олган ҳозирги нозик, қалтис шароитда бу ниҳоятда долзарб масала.\nАгар маънан ва руҳан соғлом, оқни қорадан, яхшини ёмондан ажрата биладиган, бу мураккаб ҳаётнинг пасту баланд кўчаларидан тўғри йўлни адашмай топа олишга қодир бўлган маънавий юксак авлодни тарбиялаб етиштириш вазифаси уддаланса, фикри тиниқ, эътиқоди соғлом болаларни сохта оқимларга эргаштириш, пана-пастқамларда писиб ётган ҳар хил чаласавод, жоҳил одамларнинг тузоғига илинтиришга уринишлар барҳам топади.\nМуҳим вазифалардан яна бири – эл-юрт тақдирига лоқайд, иш услубида маҳаллийчиликка, уруғ-аймоқчиликка, таниш-билишчиликка йўл қўядиган раҳбарлар билан муросасиз бўлиш. Бу иллатлар алоҳида бир мамлакатда бугун ёки кеча пайдо бўлган эмас.\nУлар ҳамма жойда ва ҳамма вақт ижтимоий адолатнинг бузилишига, ҳалоллик ва виждонийлик илдизларининг сустлашишига, ошкоралик қолиб, ими-жимида иш битиришга сабаб бўлади. Шу боис, давлатимиз раҳбарининг янги халқчил қарорида бундай номақбул ҳолатларга барҳам бериш масаласи муҳим ўрин тутади.\nБундай вазифалар ижросини таъминлашда жамоатчиликнинг эътиборга молик таклиф ҳамда фикр-мулоҳазаларини инобатга олиш, мафкуравий жараёнлар таҳлили, соҳага оид янгиликларни тўплаш, тайёрлаш ва тарқатишга алоҳида эътибор бериш зарур бўлади. Ҳудудларнинг ўзига хос хусусиятлари деганда маънавий тарғибот ишига жалб этилган воизлар маъруза матнини тайёрлашда ҳар бир туман, қишлоқ ёки чекка бир ҳудуднинг жуғрофий жойлашуви, этник таркиби, муаммолари ва бошқа жиҳатларни ҳисобга олиши, маърузани маҳаллий факт ва рақамлар, айни шу ҳудудда олиб борилаётган бунёдкорлик ишлари, давлат дастурларида кўзда тутилган режалар билан бойитиши талаб этилади.\nАлбатта, маҳалларда ахборот хавфсизлигини таъминлаш учун биринчи навбатда, эл суйган, шуҳрат қозонган одамлар билан кўпроқ учрашувлар ташкил этиш, маҳаллараро ёшлар ва турли ёшдаги инсонлар ўртасида турли спорт мусобақаларини тез-тез ўтказиш мақсадга мувофиқ. Маҳаллаларда миллий қадриятларни мустаҳкамлаш ҳафталиги ўтказилиши нур устига аъло нур. Маҳаллаларда маданият, маънавият, адабиёт ва санъат намоёндалари, ёзувчи ва олимлар, таниқли спорт усталари билан учрашувлар уюштирилса, уларнинг фикр-мулоҳазалари тингланса ҳам ахборот хавфсизлигини таъминлашга ҳисса қўшган бўламиз.\nАлбатта, маънавий, маърифий тарбияни узвийлигини таъминлашда оила, таълим муассасалари, маҳалланинг ўрни беқиёс. Таълим-тарбия учун фақат мутасаддилар масъул десак қаттиқ янглишамиз. Шу Ватан, шу юрт, шу ёшлар бизники, эртага келажагимиз порлоқ бўлишини истасак, бугун ҳаракатни бошлашимиз керак. Юрт тақдирига лоқайдлик, коррупция, оилавий қадриятларга беписандлик ва ёшлар тарбиясига масъулиятсизлик каби иллатларга барҳам бериш учун ҳамкорликда ҳаракат қилишимиз лозим.\nЗеро, олдимизда турган улуғ мақсад – Учинчи Ренессансга пойдевор қўйиш ва уни барпо этиш, аввало, халқимизнинг тафаккурини юксалтиришдан бошланади.


Бугун олти нафар боксчимиз жаҳон чемпионатида ярим финал йўлланмаси учун рингга чиқади\n26 август, 2018, 08:28\nБугун Венгрия пойтахти Будапешт шаҳри мезбонлик қилаётган бокс бўйича жаҳон чемпионатининг олтинчи кунги беллашувларига старт берилади. Эътиборлиси, бу босқичдан муваффақиятли ўтган боксчилар ярим финал йўлланмасини қўлга киритишади.\nМусобақанинг кундузги дастури доирасида икки нафар боксчимиз рингга чиқишади. жанг Тошкент вақти билан 16:00да бошланади. Дастлаб рингга 52 кг вазн тоифасида юртимиз шарафини ҳимоя қилаётган Самандар Холмуродов кўтарилади. Унга америкалик Аса Стевенс рақиблик қилади.\nИккинчи қарама-қаршиликда эса саралаш баҳсларидан мувафаққиятли ўтиб келган Абдумалик Халоков (56 кг) бразилиялик Соуза Дураэс билан куч синашади.\n52 кг: Самардар Холмуродов - Аса Стевенс (АҚШ)\n56 кг: Абдумалик Халоков - Соуза Дураэс (Бразилия).\nКечки дастурдаги беллашувлар Тошкент вақти билан соат 21:00да старт олади. Унда тўрт нафар боксчимиз совринли ўринлар учун рингга чиқишади.\n60 кг: Асадхўжа Муйдинхўжаев - Кристофер Орбан (Венгрия)\n69 кг: Жаҳонгир Раҳмонов - Патрик Усами (Япония)\n75 кг: Наво Тамазов - Рафаэль Ховханнисян (Арманистон)\n81 кг: Темур Мержанов - Кристиан Чавеко (Куба)\nЭслатиб ўтамиз, кечаги беллашувларда энг оғир вазн тоифасида юртимиз шарафини ҳимоя қилаётган боксчимиз мусобақани тарк этди.


Ўзбек муҳожири Қозон вокзалини портлатиш билан таҳдид қилди\n12 декабр 2019, Тошкент вақти: 13:32\nЎзбек муҳожири Қозон вокзалини портлатиш билан таҳдид қилганликда айбланмоқда.\nМосквадаги Қозон вокзалини граната билан портлатишга таҳдид қилганликда айбланаётган 37 яшар Ўзбекистон фуқароси ҳибсга олинди. Москва полициясига кўра¸ маст ҳолда қилинган бундай таҳдид учун меҳнат муҳожири жиноий жавобгарликка тортилиши мумкин.\nМосква вилоятининг Воскресенск шаҳри полиция бўлинмасига мурожаат қилган 44 яшар Ўзбекистон фуқароси танишларидан бири ўзи билан суҳбатда Москвадаги Қозон вокзалида портлаш уюштиришни режалаштираётгани ҳақида маълум қилган.\nРоссия Марказий Федерал округ бўйича Транспорт полицияси расмий вакиласи Татьяна Бондарева Озодлик билан суҳбатда бу маълумотни олган полиция ўзбекистонлик муҳожирни ўша куниёқ маст ҳолатда қўлга олганини билдирди:\n- Бу ҳодиса Воскресенск шаҳрида содир бўлди. Билишимча, икки фуқаро шаҳарнинг Беркино кўчасидаги ижарага олинган ётоқ уйлардан бирида ароқ ичиб ўтирган ва урушиб қолган. Улардан бири жанговар гранатаси борлиги, бу гранатани у Москва вокзалларидан бирида портлатмоқчи эканини айтган, деди полиция ходимаси.\nМаст ҳолатда бўлган 37 ёшли бу муҳожирнинг гапини эшитган унинг юртдошиси дарҳол полицияга хабар берган ва Қозон вокзалида террорчилик акти содир бўлиши мумкинлигидан огоҳлантирган.\nЗудлик билан ҳодиса жойига искович итни етаклаб келган полициячилар ижарага олинган хонада маст ҳолатда бўлган Ўзбекистон фуқаросини қўлга олган. Тинтув пайтида квартирадан ҳеч қандай портловчи модда топилмаган.\nТранспорт полициясида терговолди суриштирув ишлари давом этаётганини билдиришди.\nТеррорчилик хуружида айбланаётган 37 ёшли ўзбекистонликнинг суриштирув якунига қадар ҳибсхонада сақланиши айтилмоқда.\nРоссия Темир йўл вокзаллари дирекцияси матбуот котиби Константин Харламов Озодлик билан суҳбатда бундай ҳодисалар тез-тез учраб туриши, одамлар ўйламасдан гапирган гапи учун реал қамоқ муддатларини олаётганини айтади.\nСуҳбатдош сентябрь бошларида номаълум кимсанинг худди шундай “ҳазили” Ярославский ва Рижский темир йўл вокзаллари эвакуациясига олиб келганини эслади:\n- Афсуски, бу бизда одатий ҳолга айланиб қолди. Одамлар учун эрмак! Бу гал эвакуация қилинмади. Лекин, ҳар ҳолда бундай таҳдидларнинг ҳечам яхши томони йўқ: ишимиз тўхтайди, зарар кўрамиз, одамлар эвакуация қилинади, савдо-сотиғимиз тўхтайди... Аммо гап одамлар хавфсизлиги ҳақида кетаётган бўлса хавфсизлик хизматлари ҳар бир бундай хабарни обдон текшириб кўришлари шарт, деди Константин Харламов.\nПолиция ходимларига кўра¸ суд-тергов суриштирув ишлари натижасида ўзбекистонлик муҳожирга қўйилаëтган айб ўз исботини топса у 3 йилгача қамоқ жазоси ва катта миқдорда моддий жаримага тортилиши мумкин.


Ноқонуний қурилишларга қарши курашиш мумкинми? – Fikrat.uz\n9:19 / 15.02.2021 26.02.2021 5237 0\nЖиззах ва Бухоро шаҳарларида қурилиши тугалланмасдан қулаб тушган, портлаган кўп қаватли турар-жой объектларининг қурилиши аслида ноқонуний бўлган, деб маълум қилди қурилиш вазирлиги . Ҳайратланарли томони шундаки, бу объектлар қурилиши ноқонунийлиги айнан бахтсиз ҳодисадан кейингина, жамоатчиликка ошкор қилинди. Шу ўринда беихтиёр саволлар пайдо бўлади.\nЁки билса ҳазил, билмаса чин, дегандек, агар қурилган объектлар қулаб тушмаса, портламаса қонуний қурилиш ҳисобланади-ю, бордию бирор бахтсиз ҳодиса юз берса, қурувчи жавобгар топилиб, қурилиш ноқонуний ҳисобланадими?\nНаҳотки, мана шу каби ноқонуний қурилиш объектлари баланд бўлиб қад кўтаргунича бирорта ҳам масъул мутасаддилар кўрмай қолишса? Аслида Қурилиш вазирлигининг ҳудудлардаги бўлимлари ва бошқа айрим маҳаллий раҳбарлар бу каби объектлар қурилишидан жуда яхши хабардор ( манфаатдор бўлмаса агар).\nДавлатимиз раҳбари ҳам такидлаганларидек, бугун қурилиш соҳаси коррупция энг кўп урчиган соҳалардан биридир. Лекин кимларнингдир нафси, чўнтаги учун истеъмолчи моддий, жисмоний, руҳий зарар кўриши тўғрими? Агар ана ўша объектлар яна бир неча ой ўтиб қулаганида, бир неча ўнлаб инсонлар ҳаётига хавф солиши ҳам мумкин эди. Масъул идораларнинг бу каби ҳолатларга бўлган муносабати эса худди нўноқ спортчининг ўйин майдонидан четлатилишига ўхшайди. ( ноқонунийлигини биз билгандик, биз кутгандик, деб жар солишади)\nҚолаверса, бўлиб ўтган воқеалар фонида ноқонуний қурилиш бу сифатсиз, ишончсиз, хавфли уй ёки бино-иншоот эканлигини англаб бораётган фуқаролар ҳам бу каби маълумотлардан хабар топгач, ноқонуний объектларни харид қилишдан ёки уларга сармоя киритишдан тийилишади. Ўз-ўзидан бозор иқтисодиётининг “кўринмас қўли” барча қурувчи ва тадбиркорларни қонуний ишлашга мажбур қиларди. Бунга эса чинакам хоҳиш ва жиндай ирода бўлса бас.\nP.S. Бу гапларни ёзишдан мақсад кимнидир айблаш ёки қайсидир вазирни обрўсизлантириш эмас, шунчаки атрофимизда бўлаётган воқеаларга шу жамиятнинг аъзоси сифатида муносабат билдириш. Зеро, бўлаётган воқеаларга реал ёндашиш, хатоларни тан олиш, янада самаралироқ фаолият юритишга интилиш, халқ манфаатларини энг юқорига қўйиш ҳар биримизнинг вазифамиз бўлиши лозим.\nИзоҳ қолдиринг Ноқонуний қурилишларга қарши курашиш мумкинми?Дониёр Ғаниев, ноқонуний қурилиш\n18:35 / 21.02.2021 21.02.2021 8019 0\n11:02 / 13.05.2020 17.08.2020 23068 0\n11:09 / 04.05.2020 03.09.2020 24468 0\n19:27 / 26.11.2020 26.11.2020 11774 0


«Ҳар бир туманнинг раҳбарлари 35-40 фоиз ойлигини давлатга тўлашни ўйлаши керак» — Шавкат Мирзиёев - Zamin.uz\nШунингдек, Президент ярим миллион аҳоли ишсиз юргани учун бандлик ва меҳнат муносабатлари вазири Нозим Ҳусановга танбеҳ берган: «Бу сени ишингку. Қандай ухлайсан? Мен бугун ухлаганим йўқ. Савол бериб чиқдим ўзимга». “Замин” янгиликларини “Одноклассники”да кузатиб боринг\nЯнгиликлар » Жамият » «Ҳар бир туманнинг раҳбарлари 35-40 фоиз ойлигини давлатга тўлашни ўйлаши керак» — Шавкат Мирзиёев